**ΟΔΗΓΙΕΣ ΣΥΜΠΛΗΡΩΣΗΣ**

**ΤΕΧΝΙΚΟΥ ΔΕΛΤΙΟΥ ΠΡΑΞΗΣ (ΤΔΠ)**

Πίνακας περιεχομένων

[ΓΕΝΙΚΕΣ ΟΔΗΓΙΕΣ - 3 -](#_Toc119329516)

[ΤΜΗΜΑ Α: ΤΑΥΤΟΤΗΤΑ ΠΡΑΞΗΣ - 4 -](#_Toc119329517)

[ΣΤΟΙΧΕΙΑ ΥΠΟΒΟΛΗΣ ΤΕΧΝΙΚΟΥ ΔΕΛΤΙΟΥ ΠΡΑΞΗΣ - 4 -](#_Toc119329518)

[ΑΝΤΙΚΕΙΜΕΝΟ ΤΡΟΠΟΠΟΙΗΣΗΣ/ ΕΠΙΚΑΙΡΟΠΟΙΗΣΗΣ ΤΕΧΝΙΚΟΥ ΔΕΛΤΙΟΥ ΠΡΑΞΗΣ - 5 -](#_Toc119329519)

[ΧΑΡΑΚΤΗΡΙΣΜΟΣ ΤΡΟΠΟΠΟΙΗΣΗΣ ΤΕΧΝΙΚΟΥ ΔΕΛΤΙΟΥ ΠΡΑΞΗΣ - 6 -](#_Toc119329520)

[ΤΜΗΜΑ Β: ΣΤΟΙΧΕΙΑ ΔΙΚΑΙΟΥΧΟΥ/ΩΝ – ΕΜΠΛΕΚΟΜΕΝΩΝ ΦΟΡΕΩΝ - 7 -](#_Toc119329521)

[ΤΜΗΜΑ Γ: ΣΤΟΙΧΕΙΑ ΠΡΟΓΡΑΜΜΑΤΟΣ - 10 -](#_Toc119329522)

[ΣΤΟΙΧΕΙΑ ΠΡΟΣΚΛΗΣΗΣ - 10 -](#_Toc119329523)

[ΣΤΟΙΧΕΙΑ ΦΟΡΕΑ ΔΙΑΧΕΙΡΙΣΗΣ - 10 -](#_Toc119329524)

[ΧΩΡΟΘΕΤΗΣΗ ΠΡΑΞΗΣ - 10 -](#_Toc119329525)

[ΚΩΔΙΚΟΙ ΠΡΟΓΡΑΜΜΑΤΟΣ - 10 -](#_Toc119329526)

[ΚΑΤΗΓΟΡΙΟΠΟΙΗΣΗ ΠΡΑΞΗΣ - 11 -](#_Toc119329527)

[ΤΜΗΜΑ Δ: ΦΥΣΙΚΟ ΑΝΤΙΚΕΙΜΕΝΟ - 13 -](#_Toc119329528)

[ΣΤΟΙΧΕΙΑ ΦΥΣΙΚΟΥ ΑΝΤΙΚΕΙΜΕΝΟΥ ΠΡΑΞΗΣ - 13 -](#_Toc119329529)

[ΠΕΡΙΓΡΑΦΗ ΕΝΣΩΜΑΤΩΣΗΣ ΟΡΙΖΟΝΤΙΩΝ ΠΟΛΙΤΙΚΩΝ ΣΤΗΝ ΠΡΑΞΗ - 14 -](#_Toc119329530)

[ΤΜΗΜΑ Ε: ΣΥΝΑΦΕΙΑ ΠΡΑΞΗΣ ΜΕ ΤΟΥΣ ΣΤΟΧΟΥΣ ΚΑΙ ΤΑ ΑΠΟΤΕΛΕΣΜΑΤΑ ΤΟΥ ΠΡΟΓΡΑΜΜΑΤΟΣ - 14 -](#_Toc119329531)

[ΣΚΟΠΙΜΟΤΗΤΑ ΠΡΑΞΗΣ - 14 -](#_Toc119329532)

[ΔΕΙΚΤΕΣ ΠΑΡΑΚΟΛΟΥΘΗΣΗΣ - 15 -](#_Toc119329533)

[ΤΜΗΜΑΤΟΠΟΙΗΜΕΝΕΣ ΠΡΑΞΕΙΣ / ΣΥΣΧΕΤΙΖΟΜΕΝΕΣ ΠΡΑΞΕΙΣ - 16 -](#_Toc119329534)

[ΤΜΗΜΑ ΣΤ: ΠΡΟΓΡΑΜΜΑΤΙΣΜΟΣ ΥΛΟΠΟΙΗΣΗΣ ΠΡΑΞΗΣ – ΩΡΙΜΟΤΗΤΑ ΠΡΑΞΗΣ - 18 -](#_Toc119329535)

[ΠΡΟΓΡΑΜΜΑΤΙΣΜΟΣ ΥΛΟΠΟΙΗΣΗΣ ΠΡΑΞΗΣ - 18 -](#_Toc119329536)

[ΠΛΑΙΣΙΟ ΥΛΟΠΟΙΗΣΗΣ ΥΠΟΕΡΓΟΥ - 23 -](#_Toc119329537)

[ΧΡΟΝΙΚΟΣ ΠΡΟΓΡΑΜΜΑΤΙΣΜΟΣ ΑΠΑΡΑΙΤΗΤΩΝ ΕΝΕΡΓΕΙΩΝ ΓΙΑ ΤΗΝ ΕΝΑΡΞΗ ΤΟΥ ΥΠΟΕΡΓΟΥ - 23 -](#_Toc119329538)

[ΑΠΟΚΤΗΣΗ ΓΗΣ Η/ΚΑΙ ΚΤΙΡΙΑΚΗΣ ΥΠΟΔΟΜΗΣ - 24 -](#_Toc119329539)

[ΕΞΕΙΔΙΚΕΥΣΗ ΕΝΕΡΓΕΙΩΝ ΑΠΟΚΤΗΣΗΣ ΓΗΣ & ΑΠΟΔΟΣΗΣ ΧΩΡΩΝ - 25 -](#_Toc119329540)

[ΤΜΗΜΑ Ζ: ΧΡΗΜΑΤΟΔΟΤΙΚΟ ΣΧΕΔΙΟ - 26 -](#_Toc119329541)

[ΟΙΚΟΝΟΜΙΚΑ ΣΤΟΙΧΕΙΑ ΥΠΟΕΡΓΩΝ - 26 -](#_Toc119329542)

[ΧΡΗΜΑΤΟΔΟΤΗΣΗ ΠΡΑΞΗΣ - 29 -](#_Toc119329543)

[ΕΓΓΡΑΦΗ ΤΗΣ ΠΡΑΞΗΣ Ή ΜΕΡΟΥΣ ΑΥΤΗΣ ΣΤΟ ΠΔΕ (ΠΡΙΝ ΤΗΝ ΕΝΤΑΞΗ ΤΗΣ ΣΤΟ ΠΡΟΓΡΑΜΜΑ) - 30 -](#_Toc119329544)

[ΚΑΤΑΛΟΓΟΣ ΣΥΝΗΜΜΕΝΩΝ ΕΓΓΡΑΦΩΝ ΠΟΥ ΥΠΟΒΑΛΛΕΙ Ο ΔΙΚΑΙΟΥΧΟΣ - 31 -](#_Toc119329545)

## ΓΕΝΙΚΕΣ ΟΔΗΓΙΕΣ

Το Τεχνικό Δελτίο Πράξης (ΤΔΠ) είναι **ενιαίο για όλους τους τύπους πράξεων** (δημόσιες συμβάσεις, παραχωρήσεις, ΣΔΙΤ, εκτέλεση έργων με ίδια μέσα, κρατικές ενισχύσεις/ επιχειρηματικότητα, κλπ.) και για όλα τα Ταμεία. Περιέχει όλα τα πεδία που είναι απαραίτητα για την αποτύπωση των στοιχείων διαφορετικών τύπων πράξεων και πιο συγκεκριμένα περιλαμβάνει πεδία που:

* αφορούν στοιχεία του Προγράμματος, τα οποία συμπληρώνονται είτε αυτόματα μέσω του ηλεκτρονικού συστήματος ΟΠΣ, βάσει των καταχωρημένων στοιχείων της σχετικής πρόσκλησης, είτε από τη αρμόδια Διαχειριστική Αρχή (ΔΑ) ή από τον Ενδιάμεσο Φορέα (ΕΦ) εφόσον τού έχει εκχωρηθεί η αντίστοιχη αρμοδιότητα,
* περιγράφουν βασικά στοιχεία της πράξης, όπως το φυσικό αντικείμενο και τα παραδοτέα της πράξης, τη μεθοδολογία υλοποίησης και τον προγραμματισμό υλοποίησης των επί μέρους υποέργων της, συμπεριλαμβανομένων των αναγκαίων ενεργειών για την ωρίμανσή τους, τα οικονομικά στοιχεία της πράξης, αλλά και τη συνάφεια της πράξης με τους στόχους και τα αποτελέσματα του Προγράμματος. Τα εν λόγω πεδία συμπληρώνονται από τον Δικαιούχο της πράξης.

Συνεπώς, και με βάση τα παραπάνω:

* Η συμπλήρωση του ΤΔΠ με επισύναψη όλων των απαραίτητων εγγράφων, όπως αυτά έχουν προσδιοριστεί στην πρόσκληση είναι **υποχρεωτική από τους Δικαιούχους και διενεργείται αποκλειστικά μέσω του Ολοκληρωμένου Πληροφοριακού Συστήματος (ΟΠΣ).**
* **Τα πεδία του ΤΔΠ συμπληρώνονται με ευθύνη του Δικαιούχου,** εκτός από τα πεδία που είναι ήδη συμπληρωμένα από τα στοιχεία της πρόσκλησης, καθώς και τα πεδία που θα συμπληρώνονται από τη ΔΑ ή τον ΕΦ.
* Οι κωδικοί που απαιτούνται για τη συμπλήρωση ορισμένων πεδίων ορίζονται στην οικεία πρόσκληση, εκτός αν αναφέρεται διαφορετικά.
* Τα κωδικοποιημένα στοιχεία που απαιτούνται για την συμπλήρωση σχετικών πεδίων είναι διαθέσιμα μέσω του ΟΠΣ και αναρτημένα στην ιστοσελίδα: <https://access.ops.gr/>
* Τα πεδία του ΤΔΠ που αφορούν κρατικές ενισχύσεις επιχειρηματικότητας συμπληρώνονται μέσω διασύνδεσης του ΟΠΣ με το Ολοκληρωμένο Πληροφοριακό Σύστημα Διαχείρισης Κρατικών Ενισχύσεων (ΟΠΣΚΕ), βάσει των στοιχείων των εν λόγω πράξεων που είναι καταχωρημένα σε αυτό. Σε κάθε περίπτωση, την ευθύνη συμπλήρωσης του ΤΔΠ αναλαμβάνει η ΔΑ ή ο ΕΦ που διαχειρίζεται τις σχετικές πράξεις.

## ΤΜΗΜΑ Α: ΤΑΥΤΟΤΗΤΑ ΠΡΑΞΗΣ

*Στο Τμήμα Α συμπληρώνονται τα γενικά στοιχεία της ταυτότητας της πράξης.*

1. **Κωδικός πράξης/MIS (ΟΠΣ):** O κωδικός πράξης/MIS αποδίδεται αυτόματα από το ΟΠΣ κατά την αποθήκευση της πρότασης ΤΔΠ του Δικαιούχου και αφορά μοναδικό κωδικό με τον οποίο ταυτοποιείται η πράξη στο ΟΠΣ καθ’ όλη τη διάρκεια της προγραμματικής περιόδου.
2. **Κωδικός πράξης (ΕΦ)**: Συμπληρώνεται από τον ΕΦ, εφόσον διαθέτει δικό του μοναδικό κωδικό με τον οποίο ταυτοποιεί την πράξη σε δικό του αρχείο ή πληροφοριακό σύστημα.
3. **Ελεύθερος κωδικός**: Ελεύθερο πεδίο που συμπληρώνεται από τη ΔΑ ή τον ΕΦ, εφόσον απαιτείται πρόσθετη κωδικοποίηση μετά από σχετικές οδηγίες.
4. **Τίτλος πράξης:** Συμπληρώνεται ο τίτλος της πράξης. Ο τίτλος πρέπει να είναι εύληπτος, σαφής και σύντομος, καθώς συμπεριλαμβάνεται στην απόφαση ένταξης και στις δράσεις πληροφόρησης και επικοινωνίας προς το ευρύ κοινό (π.χ. στον κατάλογο πράξεων, κλπ.).
5. **Τίτλος πράξης (στα αγγλικά):** Συμπληρώνεται ο τίτλος της πράξης στα αγγλικά.
6. **Τύπος πράξης:** Επιλέγεται, ανάλογα και με την Πρόκληση που αφορά, ο τύπος της πράξης μέσω των ακόλουθων προεπιλεγμένων τιμών: 1. Επιχειρηματικότητα, 2. Πλην Επιχειρηματικότητας. Στην επιλογή 2 περιλαμβάνονται και οι υποδομές κρατικής ενίσχυση).
7. **Η πράξη αφορά τμηματοποιημένο έργο (phased):** Συμπληρώνεται με **✓**, εφόσον η πράξη αφορά τμηματοποιημένο έργο. Τμηματοποιημένο (phased) είναι το έργο που εκτελείται κατά φάσεις μεταξύ των δύο προγραμματικών περιόδων 2014-20 και 2021-27.
8. **Η πράξη υλοποιείται με τη μορφή ΣΔΙΤ:** Συμπληρώνεται με **✓**, εφόσον η πράξη υλοποιείται με Σύμπραξη μεταξύ Δημόσιων φορέων και του Ιδιωτικού Τομέα βάσει συμφωνίας ΣΔΙΤ και που έχει ως στόχο την παροχή δημόσιων υπηρεσιών με επιμερισμό του κινδύνου αξιοποιώντας την εμπειρογνωμοσύνη ή πρόσθετες πηγές κεφαλαίου από τον ιδιωτικό τομέα ή και τα δύο [άρθρο 2 στοιχείο 15) του Καν. (ΕΕ) 2021/1060].
9. **Η πράξη εμπίπτει στο άρθρο 94 του Καν. (ΕΕ) 2021/1060:** Συμπληρώνεται με **✓**, εφόσον η πράξη εμπίπτει στο άρθρο 94 «Συνεισφορά της Ένωσης βάσει μοναδιαίων δαπανών, κατ’ αποκοπή ποσών και ενιαίων συντελεστών» του Καν. (ΕΕ) 2021/1060.
10. **Η πράξη εμπίπτει στο άρθρο 95 του Καν. (ΕΕ) 2021/1060:** Συμπληρώνεται με **✓**, εφόσον η πράξη εμπίπτει στο άρθρο 95 «Συνεισφορά της Ένωσης βάσει χρηματοδότησης που δεν συνδέεται με δαπάνες» του Καν. (ΕΕ) 2021/1060.

ΣΤΟΙΧΕΙΑ ΥΠΟΒΟΛΗΣ ΤΕΧΝΙΚΟΥ ΔΕΛΤΙΟΥ ΠΡΑΞΗΣ

1. **Έκδοση:** Συμπληρώνεται αυτόματα από το ΟΠΣ ο αύξοντας αριθμός (Α/Α) του ΤΔΠ. Σχετίζεται με τις διαδοχικές εκδόσεις/υπο-εκδόσεις του ΤΔΠ (κατά την πρώτη υποβολή πρότασης το ΤΔΠ λαμβάνει την τιμή 1.0, κοκ).
2. **Το ΤΔΠ αφορά:** Επιλέγεται από τον Δικαιούχο ή τη/τον ΔΑ/ΕΦ μία από τις ακόλουθες διαθέσιμες επιλογές:

«Αρχικό» αφορά την υποβληθείσα πρόταση του Δικαιούχου στο πλαίσιο της πρόσκλησης.

«Επικαιροποίηση» αφορά μεταβολή στοιχείων του ΤΔΠ που δεν επιφέρουν αλλαγές σε στοιχεία που περιλαμβάνονται στην απόφαση ένταξης.

«Τροποποίηση» αφορά μεταβολή στοιχείων του ΤΔΠ που επιφέρουν τροποποίηση της απόφασης ένταξης.

«Ολοκλήρωση» αφορά συμπλήρωση στοιχείων στο ΤΔΠ κατά την ολοκλήρωση της πράξης.

1. **Ημερομηνία/Ώρα υποβολής:** Συμπληρώνεται αυτόματα από το ΟΠΣ. Το πεδίο δεν συμπληρώνεται όταν η επικαιροποίηση ή η τροποποίηση του ΤΔΠ γίνεται με πρωτοβουλία της ΔΑ.
2. **Ημερομηνία αξιολόγησης πράξης:** Το πεδίο συμπληρώνεται μόνο για πράξεις επιχειρηματικότητας και αφορά την ημερομηνία αξιολόγησης του επενδυτικού σχεδίου.

ΑΝΤΙΚΕΙΜΕΝΟ ΤΡΟΠΟΠΟΙΗΣΗΣ/ ΕΠΙΚΑΙΡΟΠΟΙΗΣΗΣ ΤΕΧΝΙΚΟΥ ΔΕΛΤΙΟΥ ΠΡΑΞΗΣ

Τα πεδία **Α.18. – Α.22.** δεν συμπληρώνονται στην αρχική υποβολή του ΤΔΠ, δηλαδή κατά την υποβολή της πρότασης του Δικαιούχου. Δύνανται να συμπληρωθούν κατά την υλοποίηση της πράξης εφόσον διαπιστωθούν αλλαγές σε επί μέρους στοιχεία της και κατ’ επέκταση στο ΤΔΠ.

Τα εν λόγω πεδία συμπληρώνονται στις ακόλουθες περιπτώσεις ως εξής:

1. Όταν ο Δικαιούχος υποβάλλει αίτημα τροποποίησης/επικαιροποίησης του ΤΔΠ, επαρκώς τεκμηριωμένο και με σαφή αναφορά των σημείων που τροποποιούνται/επικαιροποιούνται.

* Σε αυτή την περίπτωση τα πεδία Α.18. – Α.22. συμπληρώνονται από τον Δικαιούχο και διορθώνονται/συμπληρώνονται από την/τον ΔΑ/ΕΦ βάσει των αποδεκτών αλλαγών μετά την εξέταση του αιτήματος του Δικαιούχου.

1. Όταν η ΔΑ ή ο ΕΦ στο πλαίσιο της παρακολούθησης της πράξης κρίνει αναγκαία την επικαιροποίηση ή τροποποίηση του ΤΔΠ, η οποία γίνεται με πρωτοβουλία της.

* Σε αυτή την περίπτωση τα πεδία Α.18. – Α.22. συμπληρώνονται εξολοκλήρου από τη/τον ΔΑ/ΕΦ.

Ανάλογα με το αντικείμενο της τροποποίησης/επικαιροποίησης συμπληρώνεται ένα ή περισσότερα από τα ακόλουθα πεδία:

1. **Χρονοδιάγραμμα:** Συμπληρώνεται με **✓**, εφόσον αφορά τροποποίηση/ επικαιροποίηση ΤΔΠ που σχετίζεται με το εγκεκριμένο χρονοδιάγραμμα ή τη χρονική προθεσμία που περιλαμβάνεται στο ΤΔΠ.
2. **Οικονομικό αντικείμενο**: Συμπληρώνεται με **✓**, εφόσον αφορά τροποποίηση/ επικαιροποίηση ΤΔΠ που σχετίζεται με το εγκεκριμένο οικονομικό αντικείμενο που περιλαμβάνεται στο ΤΔΠ (π.χ. χρηματοδοτικό σχέδιο όπως αυτό αποτυπώνεται στο Τμήμα Ζ / Πίνακας «Κατανομή δημόσιας δαπάνης πράξης ανά κατηγορία δαπάνης»).
3. **Φυσικό αντικείμενο**: Συμπληρώνεται με **✓**,εφόσον αφορά τροποποίηση που σχετίζεται με στοιχεία του φυσικού αντικειμένου στα οποία συμπεριλαμβάνονται οι δείκτες και τα παραδοτέα της πράξης που περιλαμβάνονται στο ΤΔΠ.
4. **Λοιπά**: Συμπληρώνεται με **✓**, εφόσον αναθεωρούνται στοιχεία στο ΤΔΠ που δεν εντάσσονται στις προαναφερθείσες κατηγορίες.
5. **Συνοπτική περιγραφή τροποποίησης/επικαιροποίησης:** Γίνεται περιγραφή της σχετικής τροποποίησης/επικαιροποίησης με συνοπτική αιτιολόγηση/τεκμηρίωση της αναγκαιότητάς της. Η εν λόγω περιγραφή αποτυπώνεται και στην τροποποίηση της απόφασης ένταξης (εφόσον απαιτείται).

ΧΑΡΑΚΤΗΡΙΣΜΟΣ ΤΡΟΠΟΠΟΙΗΣΗΣ ΤΕΧΝΙΚΟΥ ΔΕΛΤΙΟΥ ΠΡΑΞΗΣ

*Τα ακόλουθα πεδία συμπληρώνονται από την αρμόδια ΔΑ* ***μόνο στις περιπτώσεις τροποποίησης του ΤΔΠ*** *(δεν απαιτείται στην περίπτωση επικαιροποίησης) και αφορούν σε χαρακτηρισμό των παραγόντων που οδήγησαν στην τροποποίηση του ΤΔΠ:*

1. **Οφείλεται σε εξωγενείς υποχρεωτικές συνθήκες:** Συμπληρώνεται με ✓, εφόσον αφορά τροποποίηση που σχετίζεται/έχει προκύψει από το «εξωτερικό» θεσμικό περιβάλλον του ΣΔΕ χωρίς ευθύνη του Δικαιούχου (π.χ. αλλαγή καθεστώτος ΦΠΑ).
2. **Απαραίτητη για την ορθή υλοποίηση της πράξης:** Συμπληρώνεται με ✓, εφόσον αφορά τροποποίηση που κρίνεται απαραίτητη για την ορθή υλοποίηση της πράξης.

## ΤΜΗΜΑ Β: ΣΤΟΙΧΕΙΑ ΔΙΚΑΙΟΥΧΟΥ/ΩΝ – ΕΜΠΛΕΚΟΜΕΝΩΝ ΦΟΡΕΩΝ

*Στο Τμήμα Β παρατίθενται τα στοιχεία των φορέων που εμπλέκονται στην υλοποίηση της πράξης και πιο συγκεκριμένα τα στοιχεία του Δικαιούχου, του κύριου του έργου και του φορέα λειτουργίας και συντήρησης.*

*Στα πεδία Β.1.έως Β.14., ορισμένα πεδία αφορούν σε όλους τους Δικαιούχους και άλλα αφορούν μόνο σε Δικαιούχους πράξεων κρατικών ενισχύσεων/επιχειρηματικότητας. Για διευκόλυνση, οι οδηγίες αναγράφονται διακριτά για πράξεις πλην κρατικών ενισχύσεων/επιχειρηματικότητας και για πράξεις κρατικών ενισχύσεων/επιχειρηματικότητας.*

***Για πράξεις πλην επιχειρηματικότητας:***

1. **Δικαιούχος:** Συμπληρώνεται αυτόματα από το ΟΠΣ, με τη συμπλήρωση του κωδικού του Δικαιούχου (πεδίο Β.2.), η επωνυμία του φορέα που είναι υπεύθυνος για την υλοποίηση της πράξης ή τμήματος αυτής (υλοποίηση υποέργου) και ορίζεται ως Δικαιούχος κατά την έννοια του Καν. (ΕΕ) αριθ. 2021/1060, άρθρο 2, στοιχείο 9).
2. **Κωδικός:** Συμπληρώνεται ο κωδικός του Δικαιούχου που του έχει δοθεί από το ΟΠΣ. Με τη συμπλήρωση του πεδίου Β.2. συμπληρώνονται αυτόματα από το ΟΠΣ τα πεδία Β.1., Β.4., Β.4α, B.9. - B.11.
3. **Είδος φορέα:** Συμπληρώνεται αυτόματα από το ηλεκτρονικό σύστημα του ΟΠΣ μέσω των ακόλουθων προεπιλεγμένων τιμών: 1. Οργανισμός δημοσίου δικαίου, 2. Οργανισμός ιδιωτικού δικαίου, 3. Οντότητα με ή χωρίς νομική προσωπικότητα, 4. Φυσικό πρόσωπο.

**Β.9. – Β.11.** Συμπληρώνονται αυτόματα από το ΟΠΣ με τη συμπλήρωση του κωδικού του Δικαιούχου (πεδίο Β.2.). Συμπληρώνονται τα στοιχεία επικοινωνίας του Δικαιούχου, δηλαδή η διεύθυνσή του, το τηλέφωνο και το e-mail.

1. **Ονοματεπώνυμο νόμιμου εκπροσώπου:** Συμπληρώνεται το ονοματεπώνυμο του νόμιμου εκπροσώπου του Δικαιούχου. Νόμιμος εκπρόσωπος του Δικαιούχου είναι το φυσικό πρόσωπο, το οποίο έχει το δικαίωμα να εκπροσωπεί και να δεσμεύει τον Δικαιούχο.

***Για πράξεις επιχειρηματικότητας:***

**Β.4α. ΑΦΜ:** Αρχικά συμπληρώνεται ο ΑΦΜ του Δικαιούχου. Με τη συμπλήρωση του ΑΦΜ συμπληρώνονται αυτόματα τα πεδία Β.1., Β.3., B.9. -Β.11. μέσω διασύνδεσης με το TAXISNEΤ (στην περίπτωση φυσικού προσώπου, η ημερομηνία γέννησης είναι διαθέσιμη). Δεν συμπληρώνεται για τις υπό σύσταση επιχειρήσεις που μέχρι την υποβολή της πρότασης δεν έχουν ΑΦΜ.

1. **Δικαιούχος:** Συμπληρώνεται αυτόματα από το ΟΠΣ, με τη συμπλήρωση του ΑΦΜ του Δικαιούχου (πεδίο Β.4α.), η επωνυμία του φορέα που είναι υπεύθυνος για την υλοποίηση της πράξης και ορίζεται ως Δικαιούχος κατά την έννοια του Καν. (ΕΕ) 2021/1060, άρθρο 2, στοιχείο 9).
2. **Διακριτικός τίτλος:** Συμπληρώνεται αυτόματα από το ΟΠΣ, με τη συμπλήρωση του ΑΦΜ του Δικαιούχου (πεδίο Β.4α.), ο διακριτικός τίτλος του Δικαιούχου που λαμβάνει ενίσχυση.
3. **Είδος φορέα:** Επιλέγεται το είδος του Δικαιούχου μέσω των ακόλουθων προεπιλεγμένων τιμών: 1. Οργανισμός δημοσίου δικαίου, 2. Οργανισμός ιδιωτικού δικαίου, 3. Οντότητα με ή χωρίς νομική προσωπικότητα, 4. Φυσικό πρόσωπο.
4. **Ημερομηνία έναρξης εργασιών επιχείρησης:** Συμπληρώνεται η ημερομηνία έναρξης εργασιών της επιχείρησης, όπως αυτή ορίζεται από τις κείμενες εθνικές διατάξεις για κάθε τύπο επιχείρησης (π.χ. Α.Ε., Ο.Ε, κλπ).
5. **Υπό σύσταση:** Συμπληρώνεται με **✓**, εφόσον η επιχείρηση είναι υπό σύσταση, δηλαδή μέχρι την ημερομηνία υποβολής της πρότασης δεν έχει ΑΦΜ.
6. **Μέγεθος επιχείρησης:** Συμπληρώνεται το μέγεθος της επιχείρησης από κωδικοποιημένη λίστα με τις εξής επιλογές: πολύ μικρή, μικρή, μεσαία, μεγάλη. Η κατηγοριοποίηση γίνεται σύμφωνα με τα κριτήρια που προσδιορίζονται στην προκήρυξη υποβολής προτάσεων (επενδυτικών σχεδίων).
7. **Απασχολούμενοι στην επιχείρηση (σε ΕΜΕ):** Συμπληρώνεται ο αριθμός των απασχολούμενων στην επιχείρηση σε ετήσιες μονάδες εργασίας (ΕΜΕ). Ο υπολογισμός του αριθμού απασχολουμένων γίνεται σύμφωνα με όσα σχετικά προσδιορίζονται στην προκήρυξη υποβολής προτάσεων (επενδυτικών σχεδίων).

**Β.9. – Β.11.** Συμπληρώνονται αυτόματα από το ΟΠΣ με τη συμπλήρωση του ΑΦΜ του Δικαιούχου (πεδίο Β.4α.). Αφορούν τα στοιχεία επικοινωνίας του Δικαιούχου, δηλαδή τη διεύθυνσή του, το τηλέφωνο και το e-mail.

**Β.12. Ονοματεπώνυμο νόμιμου εκπροσώπου:** Συμπληρώνεται το ονοματεπώνυμο του νόμιμου εκπροσώπου του Δικαιούχου. Νόμιμος εκπρόσωπος του Δικαιούχου είναι το φυσικό πρόσωπο, το οποίο έχει το δικαίωμα να εκπροσωπεί και να δεσμεύει τον Δικαιούχο.

**Β.13. ΑΦΜ:**. Συμπληρώνεται το ΑΦΜ του νόμιμου εκπροσώπου του Δικαιούχου.

*ΔΙΕΥΚΡΙΝΙΣΕΙΣ ΓΙΑ ΤΑ ΠΕΔΙΑ Β.1. ΕΩΣ Β.13.:*

*Στις περιπτώσεις πράξεων που η υλοποίησή τους πραγματοποιείται από πολλαπλούς Δικαιούχους ή εταιρικά σχήματα, τα ανωτέρω πεδία Β.1. έως Β.14. (όσα από αυτά αφορούν την υποβαλλόμενη πρόταση) συμπληρώνονται για κάθε Δικαιούχο (εταίρο) ξεχωριστά (δηλαδή τα εν λόγω πεδία επαναλαμβάνονται τόσες φορές έως ότου συμπληρωθούν τα στοιχεία όλων των Δικαιούχων/εταίρων). Σημειώνεται ότι πρώτα συμπληρώνονται τα στοιχεία του κύριου Δικαιούχου που έχει το συντονισμό και τη γενική ευθύνη για το σύνολο της πράξης (π.χ. συντονιστής εταίρος) και στη συνέχεια των υπολοίπων Δικαιούχων (εταίρων).*

*Οι εφορείες αρχαιοτήτων οι οποίες υλοποιούν αρχαιολογικές έρευνες και εργασίες σε τεχνικά έργα τρίτων θα πρέπει να εμφανίζονται ως Δικαιούχοι/εταίροι (όχι κύριοι Δικαιούχοι) στην πράξη, για το υποέργο αρμοδιότητάς τους.*

**Β.14. Υπεύθυνος πράξης/Αρμόδιος επικοινωνίας**: Συμπληρώνεται το ονοματεπώνυμο του στελέχους του Δικαιούχου που ορίζεται να παρακολουθεί και να διαχειρίζεται την υλοποίηση της πράξης, καθώς και να παρέχει τις απαραίτητες πληροφορίες σχετικά με την υλοποίηση αυτής. Το στέλεχος αυτό έχει τη συνολική εικόνα για την πράξη.

1. **Θέση στον φορέα:** Συμπληρώνεται η θέση που κατέχει ο υπεύθυνος της πράξης/ αρμόδιος επικοινωνίας στον Δικαιούχο.

**Β.16 – Β.18.** Συμπληρώνεται η διεύθυνση του υπεύθυνου της πράξης/αρμόδιου επικοινωνίας του Δικαιούχου (του συντονιστή εταίρου), το τηλέφωνο και το e-mail.

*ΔΙΕΥΚΡΙΝΙΣΗ ΓΙΑ ΤΑ ΠΕΔΙΑ Β.15. ΕΩΣ Β.18.:*

*Στις περιπτώσεις πράξεων με πολλαπλούς Δικαιούχους ή εταιρικά σχήματα, για κάθε Δικαιούχο (εταίρο) δύνανται να συμπληρώνονται τα στοιχεία του αρμόδιου επικοινωνίας (πεδία Β.14.-Β.18.). Ωστόσο, ως υπεύθυνος της πράξης ορίζεται στέλεχος του επικεφαλής Δικαιούχου (συντονιστή εταίρου).*

1. **Κύριος πράξης (έργου):** Συμπληρώνεται αυτόματα από το ΟΠΣ με τη συμπλήρωση του κωδικού του κύριου της πράξης (έργου) (πεδίο Β.20.). Συμπληρώνεται η επωνυμία του φορέα που είναι ο κύριος της πράξης, στην περίπτωση που είναι διαφορετικός από τον Δικαιούχο, όπως στην περίπτωση των προγραμματικών συμβάσεων.

Κύριος της πράξης είναι ο φορέας ο οποίος έχει την αρμοδιότητα εκτέλεσης του έργου και για λογαριασμό τού οποίου καταρτίζεται η σύμβαση ή κατασκευάζεται το έργο.

1. **Κωδικός:** Συμπληρώνεται ο κωδικός του φορέα που του έχει δοθεί από το ΟΠΣ. Με τη συμπλήρωση του πεδίου Β.21. συμπληρώνονται αυτόματα από το ΟΠΣ τα πεδία Β.20., Β.22.– Β.24.

**Β.21.- Β.23.** Συμπληρώνονται αυτόματα από το ΟΠΣ, με τη συμπλήρωση του κωδικού του φορέα (πεδίο Β.20.), η διεύθυνση του κύριου της πράξης, το τηλέφωνο και το e-mail, προκειμένου να είναι δυνατή η επικοινωνία μεταξύ της ΔΑ ή του ΕΦ και του φορέα.

*ΔΙΕΥΚΡΙΝΙΣΗ ΓΙΑ ΤΑ ΠΕΔΙΑ Β.19. ΕΩΣ Β.23.:*

*Σε περίπτωση που ο κύριος της πράξης διαφέρει για καθένα από τα υποέργα της εν λόγω πράξης, η συμπλήρωση των πεδίων Β.19.-Β.23. επαναλαμβάνεται όσες φορές χρειαστεί.*

1. **Φορέας λειτουργίας και συντήρησης:** Εφ’ όσον απαιτείται από τη φύση της πράξης, συμπληρώνεται αυτόματα από το ηλεκτρονικό σύστημα του ΟΠΣ με τη συμπλήρωση του κωδικού του φορέα (πεδίο Β.25.). Συμπληρώνεται η επωνυμία του φορέα που είναι υπεύθυνος να λειτουργήσει και να συντηρήσει το ολοκληρωμένο έργο που θα υλοποιήσει ο Δικαιούχος.
2. **Κωδικός:** Συμπληρώνεται ο κωδικός του φορέα που του έχει δοθεί από το ηλεκτρονικό σύστημα ΟΠΣ.

**Β.26. Αρμόδιος επικοινωνίας:** Συμπληρώνεται το ονοματεπώνυμο του αρμόδιου επικοινωνίας εκ μέρους του φορέα λειτουργίας και συντήρησης της πράξης.

**Β.27 – Β.29.** Συμπληρώνεται η διεύθυνση, το τηλέφωνο επικοινωνίας και το e-mail του αρμόδιου επικοινωνίας του φορέα λειτουργίας και συντήρησης.

*ΔΙΕΥΚΡΙΝΙΣΗ ΓΙΑ ΤΑ ΠΕΔΙΑ Β.24. ΕΩΣ Β.29.:*

*Σε περίπτωση που ο φορέας λειτουργίας και συντήρησης διαφέρει για καθένα από τα υποέργα της εν λόγω πράξης, η συμπλήρωση των πεδίων Β.24.-Β.29. επαναλαμβάνεται όσες φορές χρειαστεί.*

## ΤΜΗΜΑ Γ: ΣΤΟΙΧΕΙΑ ΠΡΟΓΡΑΜΜΑΤΟΣ

*Στο Τμήμα Γ συμπληρώνονται στοιχεία που χαρακτηρίζουν το Πρόγραμμα, βάσει των οποίων κατηγοριοποιείται η πράξη.*

ΣΤΟΙΧΕΙΑ ΠΡΟΣΚΛΗΣΗΣ

**Γ.2. Κωδικός:** Συμπληρώνεται ο κωδικός της πρόσκλησης στο πλαίσιο της οποίας υποβάλλεται το ΤΔΠ. Βάσει του κωδικού Γ.2. συμπληρώνονται αυτόματα τα πεδία **Γ.1.** και **Γ.3.**

ΣΤΟΙΧΕΙΑ ΦΟΡΕΑ ΔΙΑΧΕΙΡΙΣΗΣ

1. **Φορέας:** Συμπληρώνεται από το ΟΠΣ αυτόματα η επωνυμία του φορέα διαχείρισης της πράξης (ΔΑ ή ΕΦ), βάσει της συμπλήρωσης του πεδίου Γ.5.
2. **Κωδικός:** Συμπληρώνεται ο κωδικός του φορέα διαχείρισης, σύμφωνα με τα κωδικοποιημένα στοιχεία του ΟΠΣ.
3. **Χειριστής πράξης:** Συμπληρώνεται από τη ΔΑ ή τον ΕΦ, μετά την ένταξη της πράξης, το ονοματεπώνυμο του στελέχους/χειριστή του φορέα διαχείρισης που αναλαμβάνει την παρακολούθηση της πράξης.

**Γ.7. – Γ.8.:** Συμπληρώνεται το τηλέφωνο και το e-mail του στελέχους/χειριστή που αναλαμβάνει την παρακολούθηση της πράξης, προκειμένου να καθίσταται δυνατή η επικοινωνία με τον Δικαιούχο.

ΧΩΡΟΘΕΤΗΣΗ ΠΡΑΞΗΣ

1. **Οριζόντια πράξη**: Συμπληρώνεται με **✓** εφόσον η πράξη είναι οριζόντια. Ως οριζόντιες θεωρούνται οι πράξεις, οι οποίες έχουν άμεση επίπτωση σε όλες ή πολλές περιφέρειες της χώρας και οι δαπάνες τους επιμερίζονται αυτόματα με βάση προκαθορισμένο κριτήριο κατανομής.
2. **Κωδικός κατανομής οριζόντιας πράξης:** Σε περίπτωση επιλογής του πεδίου Γ.9., συμπληρώνεται ο αντίστοιχος κωδικός κατανομής που αντιστοιχεί στο προκαθορισμένο κριτήριο κατανομής και εφαρμόζεται για την οριζόντια πράξη. Οι κωδικοί κατανομής καταχωρούνται και κωδικοποιούνται στο ΟΠΣ *από την αρμόδια ΔΑ*.
3. **Γεωγραφική θέση**: Συμπληρώνεται ο κωδικός της γεωγραφικής θέσης στην οποία υλοποιείται η πράξη, σε επίπεδο Περιφέρειας, Νομού ή και ΟΤΑ, με βάση τους κωδικούς NUTS/LAU, σύμφωνα με τα κωδικοποιημένα στοιχεία του ΟΠΣ και τα στοιχεία της πρόσκλησης. Σε περίπτωση που η πράξη χωροθετείται σε περισσότερες γεωγραφικές θέσεις συμπληρώνονται περισσότερες γραμμές, με ανάλογο τρόπο.

Βάσει του κωδικού (Ι) συμπληρώνεται αυτόματα από το ΟΠΣ η περιγραφή της γεωγραφικής θέσης (ΙΙ).

Για κάθε γεωγραφική θέση συμπληρώνεται το ποσοστό της επιλέξιμης δημόσιας δαπάνης της πράξης που αφορά στον κάθε κωδικό. Τα ποσοστά αυτά πρέπει να αθροίζουν στο 100%.

ΚΩΔΙΚΟΙ ΠΡΟΓΡΑΜΜΑΤΟΣ

1. **Προγραμματική Περίοδος:** Συμπληρώνεται αυτόματα από το ΟΠΣ η προγραμματική περίοδος στην οποία εντάσσεται η πράξη, βάσει των στοιχείων της πρόσκλησης.

**Γ.13. – Γ.17.:** Τα πεδία αυτά συμπληρώνονται αυτόματα από το ΟΠΣ, με βάση τα αντίστοιχα στοιχεία της πρόσκλησης, στο πλαίσιο της οποίας υποβάλλεται το ΤΔΠ. Στην περίπτωση που για κάποιο πεδίο υπάρχουν περισσότερες από μία επιλογές, η/ο ΔΑ/ ΕΦ επιλέγει αυτή που αντιστοιχεί στην πράξη, βάσει λίστας κωδικοποιημένων στοιχείων του ΟΠΣ και σύμφωνα με τα αντίστοιχα στοιχεία της πρόσκλησης. Αναλυτικότερα στα εν λόγω πεδία συμπληρώνονται:

* ο τίτλος του Προγράμματος στο οποίο εντάσσεται η πράξη,
* ο τίτλος του ειδικού στόχου του Προγράμματος, στην οποία εντάσσεται η πράξη,
* το Ταμείο από το οποίο συγχρηματοδοτείται η πράξη,
* η κατηγορία περιφέρειας στην οποία υλοποιείται η πράξη,
* το ποσοστό βάσει του οποίου επιμερίζεται η επιλέξιμη δημόσια δαπάνη της πράξης σε κάθε ένα από τα προηγούμενα πεδία (Γ.13. - Γ.16.). Το ποσοστό της επιλέξιμης δημόσιας δαπάνης θα είναι 100% στις περιπτώσεις πράξεων, για τις οποίες η συμπλήρωση των πεδίων Γ.13. - Γ.16. αφορούν μία επιλογή. Σε περίπτωση πολλαπλών επιλογών, τα ποσοστά αυτά θα πρέπει να αθροίζουν στο 100%. Σε χωροθετούμενες πράξεις, το ποσοστό συμφωνεί με την αναλογία που προκύπτει από την επιλέξιμη δημόσια δαπάνη των αντίστοιχων υποέργων (βλ. πίνακα «Οικονομικά Στοιχεία Υποέργων» του Τμήματος Ζ).

ΚΑΤΗΓΟΡΙΟΠΟΙΗΣΗ ΠΡΑΞΗΣ

**Γ.18. - Γ.39:** Συμπληρώνονται αυτόματα από το ΟΠΣ, με βάση τα αντίστοιχα στοιχεία της πρόσκλησης, στο πλαίσιο της οποίας υποβάλλεται το ΤΔΠ. Στην περίπτωση που για κάποιο από τα εν λόγω πεδία υπάρχουν περισσότερες από μία επιλογές, η ΔΑ/ ΕΦ επιλέγει αυτή που αντιστοιχεί στην πράξη, βάσει λίστας κωδικοποιημένων στοιχείων του ΟΠΣ και σύμφωνα με τα αντίστοιχα στοιχεία της πρόσκλησης.

Στην περίπτωση που η πράξη αναφέρεται σε περισσότερες από μία επιλογές για κάποιο από τα πεδία, συμπληρώνονται διακριτά οι επιλογές αυτές για κάθε πεδίο εισάγοντας περισσότερες γραμμές. Τα ποσοστά των γραμμών που αφορούν στο ίδιο πεδίο πρέπει να αθροίζουν στο 100%.

Ενδεικτικά, στα πεδία συμπληρώνονται ο κωδικός και η περιγραφή του ειδικού στόχου, του πεδίου παρέμβασης, καθώς και το ποσοστό βάσει του οποίου επιμερίζεται η επιλέξιμη δημόσια δαπάνη της πράξης σε κάθε ένα από τα πεδία.

Tα πεδία (Γ. 25. και Γ.30.), συμπληρώνονται σύμφωνα τις διατάξεις του Χάρτη Θεμελιωδών Δικαιωμάτων.

Τα πεδία που αφορούν την κωδικοποίηση της οικονομικής δραστηριότητας κατά ΚΑΔ/ΝΑCE (**Πεδία Γ.28. και Γ.29.**) συμπληρώνονται μόνο για πράξεις κρατικών ενισχύσεων επιχειρηματικότητας, ως εξής:

* Για την κωδικοποίηση κατά ΚΑΔ συμπληρώνεται ο κωδικός και η περιγραφή (τίτλος) τής οικονομικής δραστηριότητας στην οποία αναφέρεται η προτεινόμενη πράξη, σύμφωνα με την ταξινόμησή της σε Κωδικούς Αριθμούς Δραστηριότητας (ΚΑΔ 2011) και προκύπτει από το έντυπο Ε3 της πλέον πρόσφατης φορολογικής δήλωσης της επιχείρησης.
* Για τη στατιστική ταξινόμηση NACE συμπληρώνεται ο τετραψήφιος κωδικός και η περιγραφή (τίτλος) της οικονομικής δραστηριότητας NACE- Αναθ.2, στην οποία αναφέρεται η πράξη, σύμφωνα με το σχετικό πίνακα της ονοματολογίας των οικονομικών δραστηριοτήτων «Nomenclature générale des activités économiques dans les Communautés Européennes –NACE», όπως αναφέρεται στην πρόσκληση.

Στα πεδία **Γ.30. έως Γ.32.** επιλέγεται ΝΑΙ ή Δ/Α (Δεν Αφορά) ανάλογα με την πράξη. Ειδικότερα, στο πεδίο **Γ.32.** που αφορά δαπάνες συμπληρωματικού Ταμείου, εφόσον επιλεγεί ΝΑΙ, συμπληρώνεται το σχετικό ποσοστό (έως 100%) στην περίπτωση που γίνεται χρήση της διάταξης της παρ. 2 του άρθρου 25 του Καν. (ΕΕ) 2021/1060 σύμφωνα με την οποία *τα προγράμματα μπορούν να χρηματοδοτούν με συμπληρωματικό τρόπο,* ***το σύνολο ή μέρος μιας πράξης*** *της οποίας οι δαπάνες είναι επιλέξιμες για στήριξη από το άλλο Ταμείο, υπό την προϋπόθεση ότι αυτού του είδους οι δαπάνες είναι απαραίτητες για την υλοποίηση της πράξης*.

Τα πεδία **Γ.33. έως Γ.39.** συμπληρώνονται μόνο για πράξεις συγχρηματοδοτούμενες από τα ΤΑΜΕ, ΤΕΑ, ΜΔΣΘ.

## ΤΜΗΜΑ Δ: ΦΥΣΙΚΟ ΑΝΤΙΚΕΙΜΕΝΟ

*Στο Τμήμα Δ συμπληρώνονται τα στοιχεία που αφορούν στο φυσικό αντικείμενο της πράξης, συμπεριλαμβανομένων της μεθοδολογίας υλοποίησης, των παραδοτέων και της λειτουργικότητας της πράξης, καθώς και την ενσωμάτωση των οριζόντιων πολιτικών στην πράξη).*

ΣΤΟΙΧΕΙΑ ΦΥΣΙΚΟΥ ΑΝΤΙΚΕΙΜΕΝΟΥ ΠΡΑΞΗΣ

1. **Συνοπτική περιγραφή φυσικού αντικειμένου της πράξης:** Παρατίθεται συνοπτική περιγραφή του φυσικού αντικειμένου της πράξης *(έως 4.000 χαρακτήρες με κενά),* με αναφορά στα βασικά τεχνικά, λειτουργικά και άλλα χαρακτηριστικά της πράξης, με τρόπο ώστε να γίνεται άμεσα αντιληπτό σε τι αφορά η πράξη (φυσικό αντικείμενο) και ποια είναι τα αποτελέσματά της. Επίσης, γίνεται σύντομη διακριτή αναφορά στο φυσικό αντικείμενο που αντιστοιχεί στον μη ενισχυόμενο προϋπολογισμό της πράξης.

Στην περίπτωση πράξεων, οι δαπάνες των οποίων υπολογίζονται βάσει επιλογής απλοποιημένου κόστους, η περιγραφή του φυσικού αντικειμένου θα πρέπει να συνάδει με τις παραμέτρους εφαρμογής που έχουν προσδιοριστεί στην πρόσκληση για τη συγκεκριμένη επιλογή απλοποιημένου κόστους.

Το φυσικό αντικείμενο αποτυπώνεται στην απόφαση ένταξης.

1. **Επικοινωνιακή περιγραφή φυσικού αντικειμένου πράξης:** Περιγράφεται η πράξη, με τρόπο περιεκτικό αλλά και σύντομο *(έως 800 χαρακτήρες με κενά)* ώστε να απαντάει στα βασικά ερωτήματα *τι, γιατί, πού, πότε.* Δεδομένου ότι, η σύνοψη της πράξης θα χρησιμοποιηθεί για τη δημοσιότητα της πράξης στο ευρύ κοινό (π.χ. συμπερίληψη της πράξης στον κατάλογο πράξεων) ο τρόπος γραφής θα πρέπει να είναι σαφής αλλά και κατανοητός.
2. **Μεθοδολογία υλοποίησης:** Περιγράφεται η μεθοδολογία υλοποίησης της πράξης και αναλύονται οι λόγοι για τους οποίους επιλέγεται η συγκεκριμένη μεθοδολογία και πώς αυτή διασφαλίζει την υλοποίηση της πράξης. Αιτιολογείται η σκοπιμότητα υλοποίησης των επί μέρους υποέργων της πράξης (όπως αυτά καθορίζονται στο Τμήμα ΣΤ). Περιγράφονται με σαφήνεια και αποτυπώνονται οι απαιτούμενες ενέργειες και η χρονική αλληλουχία των ενεργειών για την υλοποίηση της πράξης ή των επιμέρους υποέργων της.
3. **Παραδοτέα πράξης:** Αναγράφονται επιγραμματικά τα παραδοτέα της πράξης. Τα παραδοτέα αποτυπώνονται στην απόφαση ένταξης.
4. **Λειτουργικότητα πράξης και αξιοποίηση των αποτελεσμάτων της:** Αναφέρεται το πώς διασφαλίζεται η λειτουργικότητα και πώς αξιοποιούνται τα αποτελέσματα της πράξης μετά την ολοκλήρωσή της. Όπου απαιτείται, γίνεται αναφορά των σχετικών φορέων/ δομών/ μηχανισμών λειτουργίας ή των ενεργειών που θα πρέπει να αναληφθούν μαζί με το χρονοδιάγραμμά τους, προκειμένου να εξασφαλιστεί η λειτουργία και η συντήρηση της πράξης και να αξιοποιηθούν τα αποτελέσματά της.
5. **Περιγραφή προτεινόμενων ενδεικτικών δραστηριοτήτων επικοινωνίας για την ενημέρωση του κοινού και των συμμετεχόντων σχετικά με το σκοπό της πράξης και τη χρηματοδότησή της από το Ταμείο**

Περιγράφονται οι δραστηριότητες πληροφόρησης και επικοινωνίας του κοινού και των συμμετεχόντων/ ωφελουμένων της πράξης που σχεδιάζει να παρέχει ο Δικαιούχος πριν την έναρξη της υλοποίησης και κατά την υλοποίηση της πράξης. *Οι δραστηριότητες επικοινωνίας θα πρέπει να είναι ανάλογες του μεγέθους της πράξης.*

Συμπληρώνεται, εφόσον η ΔΑ έχει προσδιορίσει στην πρόσκληση για την υποβολή των προτάσεων ότι οι δυνητικοί Δικαιούχοι στις προτάσεις τους θα πρέπει να περιγράψουν και υλοποιήσουν δραστηριότητες πληροφόρησης και επικοινωνίας, πέραν των υποχρεωτικών δράσεων που ορίζονται στον Καν. (ΕΕ) 2021/1060.

ΠΕΡΙΓΡΑΦΗ ΕΝΣΩΜΑΤΩΣΗΣ ΟΡΙΖΟΝΤΙΩΝ ΠΟΛΙΤΙΚΩΝ ΣΤΗΝ ΠΡΑΞΗ

1. **Προάσπιση και προαγωγή της ισότητας μεταξύ ανδρών και γυναικών.** Περιγράφεται ο τρόπος με τον οποίο η προτεινόμενη πράξη έχει διαφορετικό αντίκτυπο στις γυναίκες και στους άντρες. Σημειώνεται ότι η αρχή της ισότητας δεν αποκλείει τη διατήρηση ή τη θέσπιση μέτρων που προβλέπουν ειδικά πλεονεκτήματα υπέρ του υποεκπροσωπούμενου φύλου. Εξετάζεται εάν η πράξη συνεκτιμά και υπερασπίζει την ισότητα μεταξύ ανδρών και γυναικών και ενσωματώνει τη διάσταση του φύλου. Η θετική απάντηση («ΝΑΙ») του κριτηρίου εξασφαλίζεται και στην περίπτωση που η πράξη αφορά στο σύνολο του πληθυσμού και ως εκ τούτου ωφελούνται με τον ίδιο τρόπο οι γυναίκες και οι άνδρες, χωρίς καμία διάκριση.
2. **Αποτροπή κάθε διάκρισης λόγω φύλου, φυλετικής ή εθνοτικής καταγωγής, θρησκείας ή πεποιθήσεων, αναπηρίας, ηλικίας ή γενετήσιου προσανατολισμού κλπ.** Περιγράφεται ο τρόπος με τον οποίο η προτεινόμενη πράξη (α) η διασφάλιση της ισότιμης επιλογής των ωφελουμένων ατόμων για την παροχή των υπηρεσιών της πράξης, ανεξαρτήτως φυλής, φυλετικής ή εθνοτικής καταγωγής, θρησκείας ή πεποιθήσεων, αναπηρίας, ηλικίας ή γενετήσιου προσανατολισμού.
3. **Διασφάλιση της προσβασιμότητας ατόμων με αναπηρία**: Περιγράφεται ο τρόπος με τον οποίο η πράξη διασφαλίζει την προσβασιμότητα των ατόμων με αναπηρία. Σε περιπτώσεις πράξεων που από τη φύση τους δεν απαιτείται η λήψη συγκεκριμένων μέτρων για την προσβασιμότητα των ατόμων με αναπηρία (π.χ. ανακατασκευή τάπητα οδοστρωσίας, κλπ.) τεκμηριώνονται οι λόγοι για τους οποίους δεν προβλέπονται αντίστοιχα μέτρα.
4. **Αποτελεσματική εφαρμογή και υλοποίηση του Χάρτη Θεμελιωδών Δικαιωμάτων:**

Περιγράφεται ο τρόπος με τον οποίο η υλοποίηση της Πράξης είναι απόλυτα συμβατή με τα προβλεπόμενα στον Χάρτη Θεμελιωδών Δικαιωμάτων της Ε.Ε. όσον αφορά στη διασφάλιση των ακόλουθων και την αποτροπή κάθε κινδύνου για τα ακόλουθα:

- Ανθρώπινη αξιοπρέπεια, δικαίωμα στη ζωή κάθε ανθρώπου, δικαίωμα στην ακεραιότητα του προσώπου.

- Απαγόρευση των βασανιστηρίων και των απάνθρωπων ή εξευτελιστικών ποινών ή μεταχείρισης, απαγόρευση της δουλείας και της αναγκαστικής εργασίας.

- Δικαίωμα Ασύλου, και απαγόρευση ομαδικών απελάσεων και απαγόρευση απομάκρυνσης ατόμου ή απέλασης ή έκδοσης προς κράτος όπου διατρέχει σοβαρό κίνδυνο να του επιβληθεί η ποινή του θανάτου ή να υποβληθεί σε βασανιστήρια ή άλλη απάνθρωπη ή εξευτελιστική ποινή ή μεταχείριση.

- Διασφάλιση της προστασίας σε περίπτωση απομάκρυνσης, απέλασης και έκδοσης.

- Διασφάλιση της διπλωματικής και προξενικής προστασίας στο έδαφος τρίτων χωρών (που δεν ανήκουν στην Ευρωπαϊκή Ένωση), όταν η δική τους χώρα δεν διαθέτει διπλωματική αντιπροσωπεία σε αυτές τις τρίτες χώρες, στον ίδιο βαθμό που απολαύουν των αντίστοιχων δικαιωμάτων οι υπήκοοι του εν λόγω κράτους μέλους.

- Δικαίωμα πραγματικής προσφυγής και αμερόληπτου δικαστηρίου.

## ΤΜΗΜΑ Ε: ΣΥΝΑΦΕΙΑ ΠΡΑΞΗΣ ΜΕ ΤΟΥΣ ΣΤΟΧΟΥΣ ΚΑΙ ΤΑ ΑΠΟΤΕΛΕΣΜΑΤΑ ΤΟΥ ΠΡΟΓΡΑΜΜΑΤΟΣ

*Στο Τμήμα Ε συμπληρώνονται τα στοιχεία που αφορούν στη σκοπιμότητα της προτεινόμενης πράξης, σε συνάρτηση με τους στόχους που εξυπηρετεί, καθώς και τις τυχόν σχέσεις της πράξης με άλλες πράξεις.*

ΣΚΟΠΙΜΟΤΗΤΑ ΠΡΑΞΗΣ

*Τα πεδία Ε.1. έως Ε.5. δεν συμπληρώνονται για πράξεις επιχειρηματικότητας.*

1. **Αναγκαιότητα πράξης:** Αναφέρονται οι ανάγκες, τα προβλήματα, η αποτυχία της αγοράς, τα οποία μέχρι σήμερα δεν έχουν καλυφθεί ή αντιμετωπιστεί επαρκώς και τα οποία η πράξη καλείται να καλύψει ή να αντιμετωπίσει. Όπου είναι δυνατόν οι ανάγκες και τα προβλήματα ποσοτικοποιούνται βάσει στοιχείων καταγραφής αναγκών/ προβλημάτων, όπως προκύπτουν από μελέτες, έρευνες, κλπ.
2. **-**
3. **Αιτιολόγηση της συμβολής της προτεινόμενης πράξης στην επίτευξη των ειδικών στόχων και δεικτών αποτελεσμάτων όπως αναφέρονται στην πρόσκληση:** Τεκμηριώνεται η συμβολή της πράξης στην επίτευξη των ειδικών στόχων και δεικτών αποτελεσμάτων, όπως αυτά έχουν προσδιοριστεί στην πρόσκληση για την υποβολή προτάσεων. Η συμβολή της πράξης στους δείκτες αποτελεσμάτων πρέπει να τεκμηριωθεί ιδιαίτερα στις περιπτώσεις πράξεων για τις οποίες δεν απαιτείται η συμπλήρωση της τιμής στόχου των δεικτών αποτελεσμάτων (Πεδίο Ε.23.).
4. **Αναμενόμενα οφέλη/ ωφελούμενος πληθυσμός:** Προσδιορίζονται τα οφέλη που αναμένονται από την υλοποίηση και λειτουργία της πράξης ή και ο πληθυσμός που αναμένεται άμεσα αλλά και έμμεσα να ωφεληθεί από την πράξη. Δηλαδή, προσδιορίζονται οι συγκεκριμένες πληθυσμιακές ομάδες, οι ανάγκες των οποίων αντιμετωπίζονται με τις υπηρεσίες που παρέχονται από τη λειτουργία της πράξης.
5. **Η πράξη προβλέπει την συμμετοχή τρίτης χώρας ή πραγματοποιείται σε τρίτη χώρα:** Το πεδίο συμπληρώνεται από τη ΔΑ ή τον ΕΦ και αναφέρεται η τρίτη χώρα.

ΔΕΙΚΤΕΣ ΠΑΡΑΚΟΛΟΥΘΗΣΗΣ

Τα πεδία των Πινάκων «ΔΕΙΚΤΕΣ ΕΚΡΟΩΝ ΠΡΑΞΗΣ», και «ΔΕΙΚΤΕΣ ΑΠΟΤΕΛΕΣΜΑΤΩΝ» συμπληρώνονται από το ΟΠΣ βάσει των στοιχείων που προσδιορίζονται από τη ΔΑ ή τον ΕΦ στην πρόσκληση για την υποβολή προτάσεων, με εξαίρεση τα πεδία που αφορούν την τιμή στόχου των σχετικών δεικτών.

Στοιχεία των δεικτών όπως ο ορισμός, η μέθοδος υπολογισμού, η μονάδα μέτρησης κ.ά. περιλαμβάνονται στα Δελτία Ταυτότητας Δείκτη που επισυνάπτονται στην πρόσκληση. Συνεπώς, τα **πεδία Ε.6. – Ε.13., Ε.15.- Ε.22.** που αφορούν στα στοιχεία: Πρόγραμμα, ~~Προτεραιότητα,~~ Ταμείο, Ειδικό Στόχο, Κωδικό Δείκτη, Ονομασία Δείκτη, Μονάδα Μέτρησης και Κατηγορία Περιφέρειας είναι προσυμπληρωμένα στοιχεία από την πρόσκληση.

Τα πεδία που αφορούν τις τιμές στόχου των δεικτών συμπληρώνονται ως εξής:

1. **Τιμή στόχος (δείκτη εκροών πράξης):** Συμπληρώνεται η τιμή στόχος του δείκτη εκροών, η οποία αναμένεται να επιτευχθεί από την υλοποίηση του φυσικού αντικειμένου της πράξης, μετρούμενη με τη μονάδα μέτρησης του πεδίου Ε.12. Εφόσον η τιμή του δείκτη κατανέμεται ανά φύλο στην πρόσκληση, το σύνολο της τιμής στόχου καταχωρίζεται ανά φύλο (άνδρες – γυναίκες) και στο ΤΔΠ.

Η τιμή στόχος συμπληρώνεται για κάθε δείκτη εκροών που έχει στοχοθετηθεί στην πρόσκληση και αφορά στην πράξη. Οι δείκτες εκροών και οι αντίστοιχες τιμές στόχος περιλαμβάνονται στην Απόφαση Ένταξης και παρακολουθούνται κατά την υλοποίηση της πράξης, στη βάση των Δελτίων Δήλωσης Επίτευξης Δεικτών Πράξης που υποβάλλει ο Δικαιούχος.

**Ε.23. Τιμή στόχος (δείκτη αποτελεσμάτων):** Η τιμή στόχος του δείκτη αποτελεσμάτων αναφέρεται στην τιμή που αναμένεται να επιτευχθεί από την υλοποίηση του φυσικού αντικειμένου της πράξης, μετρούμενη με τη μονάδα μέτρησης του πεδίου Ε.21.

Η συμπλήρωση της τιμής στόχου δεικτών αποτελεσμάτων δεν είναι υποχρεωτική για κάθε πράξη, καθώς η επίτευξη των δεικτών αποτελεσμάτων του Προγράμματος εξαρτάται και από άλλους εξωγενείς παράγοντες και η τιμή στόχος τους δεν επιτυγχάνεται μόνο από τις συγχρηματοδοτούμενες πράξεις. Δύναται ωστόσο να συμπληρωθεί στις περιπτώσεις πράξεων όπου με την εκτέλεσή τους επιτυγχάνεται ο δείκτης αποτελεσμάτων του ειδικού στόχου του Προγράμματος ή πράξεις όπου στο φυσικό τους αντικείμενο προσδιορίζεται με σαφήνεια το αποτέλεσμα της πράξης, το οποίο συνάδει με τους δείκτες αποτελεσμάτων του Προγράμματος.

ΤΜΗΜΑΤΟΠΟΙΗΜΕΝΕΣ ΠΡΑΞΕΙΣ / ΣΥΣΧΕΤΙΖΟΜΕΝΕΣ ΠΡΑΞΕΙΣ

*Στα παρακάτω πεδία συμπληρώνονται στοιχεία που αφορούν τις τμηματοποιημένες πράξεις (phased) και τη σχέση της προτεινόμενης πράξης με άλλες πράξεις, δηλαδή αν η προτεινόμενη πράξη είναι συμπληρωματική ή επέκταση άλλης, ή/και εάν βρίσκεται σε συνέργεια με άλλη πράξη.*

ΤΜΗΜΑΤΟΠΟΙΗΜΕΝΗ ΠΡΑΞΗ ή ΠΡΑΞΗ ΣΕ ΕΚΤΕΛΕΣΗ ΚΑΤΑ ΦΑΣΕΙΣ

ΜΕΤΑΞΥ 2014-2020 & 2021-2027 (PHASED)

Τα πεδία Ε.24. έως Ε.28. συμπληρώνονται, εφόσον έχει επιλεγεί το πεδίο Α.8.

1. **Κωδικός ΟΠΣ:** Συμπληρώνεται ο κωδικός ΟΠΣ της πράξης που είχε χρηματοδοτηθεί στο πλαίσιο της περιόδου 2014-2020.
2. **Τίτλος πράξης:** Συμπληρώνεται ο τίτλος της πράξης που η εκτέλεσή της ξεκίνησε στο πλαίσιο του 2014-2020 (Α΄φάση).
3. **Συνολική δημόσια δαπάνη Α’ φάσης:** Συμπληρώνεται η συνολική δημόσια δαπάνη της Α’ φάσης της πράξης, όπως αυτή θα συμπεριληφθεί/ συμπεριλαμβάνεται στην έκθεση κλεισίματος του προγράμματος 2014-2020.
4. **Συνολική δημόσια δαπάνη:** Συμπληρώνεται η συνολική δημόσια δαπάνης της Α’ και Β’ φάσης της πράξης, η οποία θα πρέπει να είναι ίση με το άθροισμα της συνολικής δημόσιας δαπάνης της Α’ φάσης (πεδίο Ε.26.) και της συνολικής δημόσιας δαπάνης της Β’ φάσης της πράξης που αναφέρεται στο χρηματοδοτικό σχέδιο της πράξης (Πεδίο Ζ.4.9: Σύνολο).
5. **Συνοπτική αναφορά φυσικού αντικείμενου πράξης:** Περιγράφεται συνοπτικά το φυσικό αντικείμενο της α’ φάσης του έργου και τα παραδοτέα αυτού.

Επισυνάπτονται όλα τα απαραίτητα δικαιολογητικά που τεκμηριώνουν το φυσικό αντικείμενο που εκτελέστηκε και τις δαπάνες που βάρυναν το Ταμείο 2014-2020, εφόσον δεν είναι διαθέσιμα στην ΔΑ του Προγράμματος 2021-2027, στο οποίο προτείνεται να ενταχθεί η β’ φάση της πράξης.

ΣΥΣΧΕΤΙΖΟΜΕΝΕΣ ΠΡΑΞΕΙΣ

Τα πεδία Ε.29. έως Ε.38. συμπληρώνονται εφόσον:

1. (Η προτεινόμενη πράξη) **αποτελεί συμπλήρωση/ επέκταση της ακόλουθης πράξης:** Επιλέγεται εφόσον η προτεινόμενη πράξη αποτελεί συμπλήρωση ή επέκταση άλλης ολοκληρωμένης ή σε εξέλιξη πράξης, ανεξαρτήτως αν εντάσσεται στο ίδιο ή σε άλλο Πρόγραμμα, αν συγχρηματοδοτήθηκε σε προηγούμενες προγραμματικές περιόδους ή συγχρηματοδοτείται στο πλαίσιο του Προγράμματος 2021-2027 ή αν χρηματοδοτήθηκε/ χρηματοδοτείται από άλλες πηγές.
2. (Η προτεινόμενη πράξη) **βρίσκεται σε συνέργεια με την ακόλουθη πράξη:** Επιλέγεται εφόσον η προτεινόμενη πράξη βρίσκεται σε συνέργεια με άλλη ολοκληρωμένη ή σε εξέλιξη πράξη, ή σχεδιαζόμενη πράξη, ανεξαρτήτως αν εντάσσεται στο ίδιο ή σε άλλο Πρόγραμμα, αν συγχρηματοδοτήθηκε σε προηγούμενες προγραμματικές περιόδους ή συγχρηματοδοτείται στο πλαίσιο του Προγράμματος 2021-2027 ή αν χρηματοδοτήθηκε /χρηματοδοτείται/θα χρηματοδοτηθεί από άλλες πηγές.

Ως συνέργεια μεταξύ δύο τουλάχιστον πράξεων ορίζεται η αμφίδρομη σχέση κατά την οποία η λειτουργία ή τα αποτελέσματα της καθεμίας είτε βελτιώνουν τη λειτουργία και πολλαπλασιάζουν τα αποτελέσματα της/ων άλλης/ων, είτε αποτελούν αναγκαίες προϋποθέσεις της λειτουργίας της/των άλλης/ων πράξεων.

1. **Κωδικός ΟΠΣ:** Συμπληρώνεται ο κωδικός ΟΠΣ της συσχετιζόμενης πράξης.
2. **Άλλος κωδικός**: Συμπληρώνεται άλλος κωδικός που αφορά σε συσχετιζόμενη πράξη που δεν έχει συγχρηματοδοτηθεί από τα ΤΑΜΕΥ.
3. **Τίτλος πράξης:** Συμπληρώνεται ο τίτλος της συσχετιζόμενης πράξης, της οποίας η προτεινόμενη πράξη αποτελεί συμπλήρωση ή επέκταση ή βρίσκεται σε συνέργεια.
4. **Δικαιούχος πράξης:** Συμπληρώνεται η επωνυμία του Δικαιούχου που υλοποίησε ή υλοποιεί τη συσχετιζόμενη πράξη.
5. **Κατάσταση πράξης:** Συμπληρώνεται η κατάσταση της πράξης στην οποία βρίσκεται η συσχετιζόμενη πράξη σε σχέση με το στάδιο εξέλιξης του φυσικού αντικειμένου. Οι επιλογές είναι: ολοκληρωμένη, σε εξέλιξη ή σχεδιαζόμενη.
6. **Ημερομηνία ολοκλήρωσης:** Συμπληρώνεται η ημερομηνία ολοκλήρωσης της συσχετιζόμενης πράξης εφόσον αυτή έχει ήδη ολοκληρωθεί *ή η προβλεπόμενη* ημερομηνία ολοκλήρωσής της.
7. **Συνολική δημόσια δαπάνη**: Συμπληρώνεται η συνολική δημόσια δαπάνη της συσχετιζόμενης πράξης.
8. **Πηγή χρηματοδότησης:** Συμπληρώνεται η πηγή χρηματοδότησης της συσχετιζόμενης πράξης, οι επιλογές της οποίας δύναται να είναι τα Ταμεία, ΤΑΜΕ, ΤΕΑ, ΜΔΣΘ. Στην περίπτωση που η πράξη χρηματοδοτείται από άλλο ευρωπαϊκό ή εθνικό πρόγραμμα αναφέρεται το πρόγραμμα.
9. **Επεξήγηση συσχέτισης:** Επεξηγείται πως η προτεινόμενη πράξη αποτελεί συμπλήρωση ή επέκταση άλλης πράξης (ολοκληρωμένης, σε εξέλιξη, σχεδιαζόμενη) ή βρίσκεται σε συνέργεια με άλλη πράξη. Θα πρέπει να αναφερθεί εάν η ολοκλήρωση της παραπάνω πράξης αποτελεί προϋπόθεση για την ολοκλήρωση της προτεινόμενης πράξης ή αντίστροφα.

## ΤΜΗΜΑ ΣΤ: ΠΡΟΓΡΑΜΜΑΤΙΣΜΟΣ ΥΛΟΠΟΙΗΣΗΣ ΠΡΑΞΗΣ – ΩΡΙΜΟΤΗΤΑ ΠΡΑΞΗΣ

*Το Τμήμα ΣΤ δίνονται πληροφορίες σχετικά με τον προγραμματισμό υλοποίησης της πράξης με αναφορά στα Υποέργα που θα υλοποιηθούν, το πλαίσιο υλοποίησής τους και το σχετικό χρονικό προγραμματισμό, καθώς και αναφορά στις απαραίτητες ενέργειες ωρίμανσης της πράξης (εφόσον απαιτούνται) και την εξέλιξη αυτών.*

Για **πράξεις επιχειρηματικότητας** συμπληρώνονται τα πεδία ΣΤ.1. έως ΣΤ.4., ΣΤ.6. έως ΣΤ.10., ΣΤ.13., ΣΤ.24. έως ΣΤ.26.

Μία πράξη επιχειρηματικότητας θεωρείται ότι περιλαμβάνει ένα υποέργο με Α/Α Υποέργου: 1 που ταυτίζεται με την πράξη. Σε ειδικές περιπτώσεις πράξεων επιχειρηματικότητας που υλοποιούνται από πολλαπλούς Δικαιούχους (π.χ. clusters) συμπληρώνονται, εφόσον απαιτείται, περισσότερα Υποέργα.

ΠΡΟΓΡΑΜΜΑΤΙΣΜΟΣ ΥΛΟΠΟΙΗΣΗΣ ΠΡΑΞΗΣ

Ως υποέργο ορίζεται το μέρος της πράξης που αντιστοιχεί στην υλοποίηση διακριτού τμήματος του συνολικού φυσικού της αντικειμένου. Η υποδιαίρεση μίας πράξης σε υποέργα πραγματοποιείται με βάση συνδυασμό κριτηρίων:

1. διακριτό φυσικό αντικείμενο για κάθε υποέργο,
2. μέθοδο υλοποίησης (π.χ. μέσω σύναψης δημόσιας σύμβασης), και
3. για διαχειριστικούς λόγους. Οι διαχειριστικοί λόγοι σχετίζονται τόσο με την αποτελεσματικότερη παρακολούθηση της πράξης και των υποέργων της, όσο και με τη μείωση του διαχειριστικού βάρους. Παράγοντες που λαμβάνονται υπόψη για τη διάκριση σε υποέργα, είναι ενδεικτικά:

* ο προϋπολογισμός μίας δημόσιας σύμβασης,
* οι κατηγορίες περιφέρειας,
* ο Δικαιούχος, κλπ.

Όταν δεν προκύπτει ανάγκη υποδιαίρεσης, καθορίζεται ένα και μοναδικό υποέργο, το αντικείμενο και η μέθοδος υλοποίησης του οποίου ταυτίζονται με το σύνολο του αντικειμένου και τη μέθοδο υλοποίησης της πράξης.

Για κάθε υποέργο υποβάλλεται Τεχνικό Δελτίο Υποέργου *(βλ. τυποποιημένο έντυπο και σχετικές οδηγίες συμπλήρωσης του ΣΔΕ).*

*Η συμπλήρωση των ακόλουθων πεδίων ΣΤ.1. έως ΣΤ.23. γίνεται για κάθε υποέργο της πράξης.*

1. **Α/Α Υποέργου:** Δίνεται κατ’ αύξουσα σειρά, ένας αριθμός για κάθε υποέργο της πράξης (π.χ. 1, 2, 3 κ.λπ.). Ο αριθμός αυτός είναι μοναδικός και χαρακτηρίζει το κάθε υποέργο στο πλαίσιο της συγκεκριμένης πράξης σε όλη την Προγραμματική Περίοδο.
2. **Τίτλος Υποέργου:** Συμπληρώνεται ο τίτλος του κάθε υποέργου της πράξης, ο οποίος πρέπει να είναι εύληπτος, σαφής και αντιπροσωπευτικός του φυσικού αντικειμένου που αφορά.

Όταν η πράξη υλοποιείται ή προγραμματίζεται να υλοποιηθεί με ένα υποέργο, τότε ο τίτλος του ενός και μοναδικού υποέργου ταυτίζεται με τον τίτλο της πράξης. Σε περίπτωση που το υποέργο πρόκειται να υλοποιηθεί ή υλοποιείται μέσω δημόσιας σύμβασης, ο τίτλος που αναγράφεται στο πεδίο είναι αυτός με τον οποίο δημοπρατείται ή προγραμματίζεται να δημοπρατηθεί το υποέργο ή ο τίτλος που αναφέρεται στη σύμβαση.

1. **Δικαιούχος:** Συμπληρώνεται ο Δικαιούχος της πράξης βάσει των στοιχείων που συμπληρώθηκαν στο πεδίο Β.1. Σε περίπτωση πολλαπλών Δικαιούχων, ο Δικαιούχος (εταίρος) επιλέγεται από προσυμπληρωμένη λίστα βάσει των στοιχείων του πεδίου Β.1.
2. **Είδος Υποέργου:** Συμπληρώνεται το είδος του Υποέργου, σύμφωνα με τις Οδηγίες *«Ο.1 Οδηγίες για Είδη Υποέργων και έναρξή τους στα ΤΔΠ/ΤΔΥ»*.

Σημειώνεται ότι το «είδος υποέργου» συνδυάζει το φυσικό αντικείμενο με τη μέθοδο υλοποίησης και επιλέγεται από την ακόλουθη λίστα τιμών Παρεμβάσεων που έχουν προσδιοριστεί στο ΟΠΣ:

5001 Μελέτες και υπηρεσίες τεχνικών έργων

5002 Τεχνικό Έργο/Εργολαβία

5003 Προμήθειες

5004 Υπηρεσίες και μελέτες πλην μελετών/υπηρεσιών για τεχνικά έργα

5005 Επιχορήγηση για εκτέλεση υποέργου με ίδια μέσα

5007 Αρχαιολογικές Έρευνες/Εργασίες με ίδια μέσα

5013 Ενέργειες ΤΒ με ίδια μέσα

5008 Απαλλοτρίωση-Αγορά εδαφικών εκτάσεων

5009 Εργασίες Ο.Κ.Ω.

5010 Ταμείο Χαρτοφυλακίου

5012 Ενίσχυση επιχειρηματικότητας

Η ορθή οργάνωση-υποδιαίρεση μίας πράξης σε υποέργα και η επιλογή τού κατάλληλου είδους υποέργου είναι σημαντική, καθώς αποτελούν διαχειριστικό εργαλείο για την παρακολούθηση της πράξης σε όλη τη διάρκεια υλοποίησής της*.*

1. **Είναι κρίσιμο υποέργο;:** Το πεδίο επιλέγεται από τη ΔΑ εφόσον το υποέργο θεωρείται κρίσιμο για την υλοποίηση της πράξης. Σύμφωνα με το ν.4914/2022, άρθρο 37, παρ. 6*, η ΔΑ κατά την ένταξη των πράξεων, δύναται να ορίζει τη μέγιστη προθεσμία ενεργοποίησης του/των υποέργων, τα οποία θεωρούνται κρίσιμα για την υλοποίηση της πράξης.*
2. **Εφαρμοστέος Κανονισμοί / Απόφαση ΥΓΟΣ:** Επιλέγεται βάσει προσυμπληρωμένης λίστας ο αριθμός, τίτλος, άρθρο του εφαρμοστέου Κανονισμού.
3. **Οριζόντιο υποέργο:** Συμπληρώνεται με **✓**, εφόσον το υποέργο χωροθετείται σύμφωνα με τα στοιχεία που συμπληρώθηκαν στο *Τμήμα Γ, Χωροθέτηση πράξης, Κωδικοί Προγράμματος*.
4. **Κωδικός ΑΤΠ:** Επιλέγεται ο κωδικός Προγράμματος που χρηματοδοτεί το υποέργο σύμφωνα με τις γεωγραφικές θέσεις στις οποίες χωροθετείτα. Δεν αφορά οριζόντιες πράξεις ή οριζόντιο υποέργο.

ΠΛΑΙΣΙΟ ΥΛΟΠΟΙΗΣΗΣ ΥΠΟΕΡΓΟΥ

1. **Θεσμικό πλαίσιο/Εφαρμοζόμενη διαδικασία υλοποίησης:** Επιλέγεται για κάθε υποέργο της πράξης το θεσμικό πλαίσιο (Νόμος, Π.Δ, κλπ.) βάσει του οποίου θα υλοποιηθεί, καθώς και η εφαρμοζόμενη διαδικασία υλοποίησης, σύμφωνα με τα κωδικοποιημένα στοιχεία του ΟΠΣ.
2. **Αναφέρατε τους λόγους επιλογής του πλαισίου υλοποίησης του υποέργου:** Συμπληρώνεται η τεκμηρίωση σχετικά με την επιλογή του συγκεκριμένου θεσμικού πλαισίου (π.χ. ειδικότερο θεσμικό πλαίσιο που διέπει την αναθέτουσα αρχή), καθώς και τεκμηρίωση σχετικά με την επιλογή της συγκεκριμένης διαδικασίας/ μεθόδου υλοποίησης (π.χ. όταν η μέθοδος δεν είναι η σύναψη δημόσιας σύμβασης, κλπ.).
3. **Ημερ/νία έναρξης υποέργου:** Συμπληρώνεται η ημερομηνία (ηη/μμ/εεεε) που ξεκινάει η υλοποίηση του φυσικού αντικειμένου (έναρξη επιλεξιμότητας δαπανών) κάθε υποέργου, σύμφωνα με τις *Οδηγίες «Ο.1 Οδηγίες για Είδη Υποέργων και έναρξή τους στα ΤΔΠ/ΤΔΥ»*.

Η ημερομηνία αυτή είναι είτε προγραμματιζόμενη εφόσον η υλοποίηση του φυσικού αντικειμένου του υποέργου δεν έχει ξεκινήσει, είτε πραγματική εφόσον έχει ήδη ξεκινήσει η υλοποίηση του φυσικού αντικειμένου του υποέργου πριν την υποβολή του ΤΔΠ. Σε κάθε περίπτωση, η ημερομηνία που συμπληρώνεται στο πεδίο αυτό θα πρέπει να είναι εντός των χρονικών ορίων επιλεξιμότητας των Προγραμμάτων ΤΑΜΕΥ.

1. **Ημερ/νία λήξης υποέργου:** Συμπληρώνεται η ημερομηνία (ηη/μμ/εεεε) που ολοκληρώνεται η υλοποίηση του φυσικού αντικειμένου κάθε υποέργου.

ΧΡΟΝΙΚΟΣ ΠΡΟΓΡΑΜΜΑΤΙΣΜΟΣ ΑΠΑΡΑΙΤΗΤΩΝ ΕΝΕΡΓΕΙΩΝ ΓΙΑ ΤΗΝ ΕΝΑΡΞΗ ΤΟΥ ΥΠΟΕΡΓΟΥ

1. **Ημερ/νία δημοσίευσης τευχών δημοπράτησης:** Συμπληρώνεται η ημερομηνία (ηη/μμ/εεεε) που προγραμματίζεται (α) να αποσταλεί για δημοσίευση ή (β) να δημοσιευθεί ο διαγωνισμός του υποέργου ή (α) η ημερομηνία αποστολής για δημοσίευση ή (β) η ημερομηνία δημοσίευσης του διαγωνισμού, εφόσον το υποέργο έχει ήδη προκηρυχθεί σύμφωνα με τα οριζόμενα στη σχετική νομοθεσία όπως ισχύει. Το παρόν πεδίο συμπληρώνεται **μόνο** στις περιπτώσεις δημοσίων συμβάσεων, αλλιώς παραμένει κενό.
2. **Ημερ/νία διενέργειας διαγωνισμού:** Συμπληρώνεται η ημερομηνία (ηη/μμ/εεεε) που προγραμματίζεται να διενεργηθεί ο διαγωνισμός του κάθε υποέργου ή η ημερομηνία διενέργειας του διαγωνισμού (ημερομηνία αποσφράγισης των προσφορών), εφόσον αυτός έχει ολοκληρωθεί. Το παρόν πεδίο συμπληρώνεται **μόνο** στις περιπτώσεις δημοσίων συμβάσεων, αλλιώς παραμένει κενό.
3. **Ημερ/νία δημοσίευσης πρόσκλησης για την επιλογή παρόχων**: Συμπληρώνεται η ημερομηνία δημοσίευσης πρόσκλησης (ηη/μμ/εεεε) *για όλες τις άλλες περιπτώσεις πλην δημοσίων συμβάσεων*.
4. **Ημερ/νία δημοσίευσης πρόσκλησης για την επιλογή συμμετεχόντων:** Συμπληρώνεται η ημερομηνία δημοσίευσης πρόσκλησης (ηη/μμ/εεεε) *για όλες τις άλλες περιπτώσεις πλην δημοσίων συμβάσεων*.

**ΣΤ.19-23.** Συμπληρώνονται οι απαραίτητες ενέργειες (μελέτες, άδειες, ΥΑ/ ΚΥΑ, κλπ.) για την έναρξη του υποέργου και η προβλεπόμενη ημερομηνία ολοκλήρωσής τους.

1. **Διάρκεια υλοποίησης φυσικού αντικειμένου πράξης:** Συμπληρώνεται αυτόματα από το ΟΠΣ και αφορά στη διάρκεια της «κρίσιμης διαδρομής» της πράξης, που προκύπτει από τη νωρίτερη ημερομηνία έναρξης υποέργου και την τελευταία λήξη υποέργου. Ανάλογα συμπληρώνεται το πεδίο και στην περίπτωση πράξεων επιχειρηματικότητας.
2. **Ημερομηνία έναρξης πράξης:** Συμπληρώνεται η ημερομηνία (ηη/μμ/εεεε) έναρξης υλοποίησης του φυσικού και οικονομικού αντικειμένου της πράξης.

Όταν η πράξη υλοποιείται μέσω περισσότερων του ενός υποέργων, για τον προσδιορισμό της ημερομηνία έναρξης της πράξης λαμβάνεται υπόψη η νωρίτερη ημ/νία που συμπληρώθηκε στο πεδίο ΣΤ.13. Σε κάθε περίπτωση, η ημερομηνία που συμπληρώνεται στο πεδίο αυτό θα πρέπει να είναι εντός των χρονικών ορίων επιλεξιμότητας των Προγραμμάτων ΤΑΜΕΥ 2021-2027. Το πεδίο αυτό μεταφέρεται αυτόματα στο αντίστοιχο πεδίο της Απόφασης Ένταξης.

Σε περίπτωση πράξεων επιχειρηματικότητας συμπληρώνεται η ημερομηνία έναρξης επιλεξιμότητας δαπανών όπως προβλέπεται στην πρόσκληση ή/και αναγράφεται στην Απόφαση Χρηματοδότησης.

1. **Ημερομηνία λήξης πράξης:** Συμπληρώνεται η προγραμματιζόμενη ημερομηνία (ηη/μμ/εεεε) ολοκλήρωσης του φυσικού και οικονομικού αντικειμένου όλων των υποέργων της πράξης, η οποία θα πρέπει να είναι εντός των χρονικών ορίων επιλεξιμότητας των Προγραμμάτων ΤΑΜΕΥ 2021-2027. Το πεδίο αυτό μεταφέρεται αυτόματα στο αντίστοιχο πεδίο της Απόφασης Ένταξης.

Σε περίπτωση πράξεων κρατικών ενισχύσεων επιχειρηματικότητας συμπληρώνεται η ημερομηνία λήξης της επιλεξιμότητας των δαπανών της πράξης όπως προβλέπεται στην πρόσκληση ή/και αναγράφεται στην Απόφαση Χρηματοδότησης.

ΑΠΟΚΤΗΣΗ ΓΗΣ Η/ΚΑΙ ΚΤΙΡΙΑΚΗΣ ΥΠΟΔΟΜΗΣ

1. **Έχει διασφαλιστεί η κυριότητα γης επί της οποίας θα υλοποιηθεί η πράξη**; Επιλέγεται κατά περίπτωση ΝΑΙ ή ΟΧΙ ή ΔΕΝ ΑΠΑΙΤΕΙΤΑΙ
2. Έχετε συμπληρώσει τις προβλεπόμενες ενέργειες απόκτησης γης στον Πίνακα «Εξέλιξη ενεργειών ωρίμανσης πράξης ανά υποέργο» και στον Πίνακα «ΕΞΕΙΔΙΚΕΥΣΗ ΕΝΕΡΓΕΙΩΝ ΑΠΟΚΤΗΣΗΣ ΓΗΣ & ΑΠΟΔΟΣΗΣ ΧΩΡΩΝ»: Επιλέγεται η απάντηση ΝΑΙ ή ΟΧΙ ή ΔΕΝ ΑΠΑΙΤΕΤΑΙ.
3. **Έχει διασφαλιστεί η κτιριακή υποδομή εντός της οποίας θα υλοποιηθεί η πράξη;** Επιλέγεται κατά περίπτωση ΝΑΙ ή ΟΧΙ ή ΔΕΝ ΑΠΑΙΤΕΙΤΑΙ.
4. **Με ποιο τρόπο διασφαλίζεται η κτιριακή υποδομή:** Εφόσον η απάντηση είναι ΝΑΙ ή ΟΧΙ, στην προηγούμενη ερώτηση, επιλέγεται κατά περίπτωση κυριότητα ή μίσθωση ή παραχώρηση ή αγορά.

ΕΞΕΙΔΙΚΕΥΣΗ ΕΝΕΡΓΕΙΩΝ ΑΠΟΚΤΗΣΗΣ ΓΗΣ & ΑΠΟΔΟΣΗΣ ΧΩΡΩΝ

1. **Α/Α ενέργειας:**  Συμπληρώνεται ο αύξοντας αριθμός.
2. **Εκτιμώμενη επιφάνεια (m2):** Καταχωρείται πάντα η συνολικά εκτιμώμενη επιφάνεια ανακεφαλαιωτικά. Θεωρείται σε ισχύ η τελευταία - πλέον πρόσφατη καταχωρημένη τιμή.
3. **Απόδοση χώρων (m2):** Καταχωρείται πάντα η επιμέρους απόδοση χώρων του κάθε σταδίου. Θεωρείται σε ισχύ το σύνολο - άθροισμα των χώρων.
4. **Εκτιμώμενος προϋπολογισμός:** Καταχωρείται πάντα ο συνολικός εκτιμώμενος προϋπολογισμός ανακεφαλαιωτικά. Θεωρείται σε ισχύ η τελευταία - πλέον πρόσφατη καταχωρημένη τιμή.
5. **Ποσό πληρωμών:** Καταχωρείται πάντα η επιμέρους πληρωμή του κάθε σταδίου. Θεωρείται σε ισχύ το σύνολο - άθροισμα των καταχωρημένων πληρωμών.
6. **Θεσμικό πλαίσιο:** Επιλέγεται το θεσμικό πλαίσιο της διαδικασίας απόκτησης γης.

## ΤΜΗΜΑ Ζ: ΧΡΗΜΑΤΟΔΟΤΙΚΟ ΣΧΕΔΙΟ

*Στο Τμήμα Z παρατίθενται στοιχεία που αναλύουν το οικονομικό αντικείμενο της πράξης και ειδικότερα τη δημόσια δαπάνη της πράξης ως προς την κατανομή της σε συγκεκριμένες κατηγορίες δαπάνης, τα οικονομικά στοιχεία των υποέργων, κλπ. Για τις ανάγκες συμπλήρωσης του Τμήματος Ζ, δημόσια δαπάνη θεωρείται η δαπάνη που παρακολουθείται σε όλα τα στάδια υλοποίησης της πράξης μέχρι την ολοκλήρωσή της (ΤΔΠ, ΤΔΥ, ΔΔΔ, ΔΚΔ) ανεξάρτητα από την πηγή χρηματοδότησής της (ΠΔΕ, τακτικός π/υ, συμμετοχή φορέα).*

*Δημόσια δαπάνη που πρέπει οπωσδήποτε να παρακολουθείται είναι:*

* *η συγχρηματοδοτούμενη δημόσια δαπάνη (επιλέξιμη δημόσια δαπάνη) από το Πρόγραμμα,*
* *η μη επιλέξιμη για συγχρηματοδότηση από το Πρόγραμμα δημόσια δαπάνη, που κρίνεται όμως αναγκαία για την υλοποίηση της πράξης και εγγράφεται στο συγχρηματοδοτούμενο ΠΔΕ, στο πλαίσιο των οριζόμενων στο άρθρο 66, παρ. 3γ του Νόμου 4914/2022 και τις σχετικές ΥΑ.*

*Άλλες δαπάνες της πράξης μπορούν να μην παρακολουθούνται και να περιλαμβάνονται στον Μη Ενισχυόμενο Προϋπολογισμό της πράξης [για παράδειγμα, οι (μη επιλέξιμες) δαπάνες ιδιωτικών συνδέσεων ΔΕΥΑ, όταν η σύμβαση επιτρέπει διακριτό απολογισμό τους, μπορούν να μην περιληφθούν στη δημόσια δαπάνη, ώστε να μην παρακολουθούνται].*

ΟΙΚΟΝΟΜΙΚΑ ΣΤΟΙΧΕΙΑ ΥΠΟΕΡΓΩΝ

1. **Α.Α. Υποέργου:** Συμπληρώνεται ο αύξων αριθμός (Α/Α) υποέργου που έχει οριστεί για κάθε υποέργο στο Πεδίο ΣΤ.1. (Πίνακας ΣΤ: «Προγραμματισμός Υλοποίησης Πράξης»). Διευκρινίζεται ότι, στη λίστα των υποέργων καταχωρίζονται όσα υποέργα έχουν δημόσια δαπάνη η οποία απαιτεί παρακολούθηση σύμφωνα με τα παραπάνω.
2. **Δικαιούχος:** Συμπληρώνεται ο Δικαιούχος ανά υποέργο, όπως έχει οριστεί για κάθε υποέργο στο Πεδίο ΣΤ.3. (Πίνακας ΣΤ: «Προγραμματισμός Υλοποίησης Πράξης»).
3. **ΦΠΑ (ανακτήσιμος: ΝΑΙ/ΟΧΙ):** Δηλώνεται ΝΑΙ εφόσον ο ΦΠΑ είναι ανακτήσιμος, δηλαδή ο Δικαιούχος έχει δικαίωμα σε ανάκτηση (εν όλω ή εν μέρει) του ΦΠΑ και δηλώνεται ΟΧΙ εφόσον δεν είναι ανακτήσιμος.
4. **Συνολική Δημόσια Δαπάνη:** Συμπληρώνεται η συνολική δημόσια δαπάνη ανά υποέργο. Το άθροισμα της συνολικής δημόσιας δαπάνης των υποέργων ισούται με το άθροισμα της συνολικής δημόσιας δαπάνης της πράξης (Πεδίο Ζ.15. στήλης Ζ.11. και Πεδίο Ζ.16.4 στήλης Ζ.17.).
5. **Ποσό ΦΠΑ (που περιλαμβάνεται στη στήλη 4):** Συμπληρώνεται το ποσό ΦΠΑ που αντιστοιχεί στη συνολική δημόσια δαπάνη ανά υποέργο. Το ποσό αυτό συμπεριλαμβάνεται στα ποσά που δηλώνονται στη στήλη Ζ.4.
6. **Συγχρηματοδοτούμενη Δημόσια Δαπάνη:** Συμπληρώνεται η δημόσια δαπάνη ανά υποέργο που είναι επιλέξιμη για συγχρηματοδότηση από το Πρόγραμμα, σύμφωνα με τους εθνικούς και ενωσιακούς κανόνες επιλεξιμότητας δαπανών.

Το σύνολο της συγχρηματοδοτούμενης δημόσιας δαπάνης ανά υποέργο ισούται με το σύνολο της συγχρηματοδοτούμενης δημόσιας δαπάνης της πράξης (Πεδίο Ζ.14. στήλης Ζ.11. και Πεδίο Ζ.16.4 στήλης Ζ.16.)

1. **Ιδιωτική Συμμετοχή:** Συμπληρώνεται το ποσό της ιδιωτικής συμμετοχής που καταβάλλεται, εφόσον απαιτείται, για την εκτέλεση του υποέργου.

Το σύνολο της ιδιωτικής συμμετοχής ανά υποέργο ισούται με το σύνολο της ιδιωτικής συμμετοχής της πράξης (Πεδίο Ζ.16.5 στήλης Ζ.16.)

1. **% Ενίσχυσης:** Υπολογίζεται από το σύστημα στις περιπτώσεις κρατικών ενισχύσεων και αφορά στο ανηγμένο ποσοστό (%) της ενίσχυσης όπως αυτό προκύπτει με βάση τους κανόνες περί κρατικών ενισχύσεων που έχουν εφαρμοστεί (εγκριθέν καθεστώς ενίσχυσης ή εγκριθείσα μεμονωμένη ενίσχυση, ΓΑΚ, ΥΓΟΣ).
2. **Σύνολα:** Υπολογίζονται τα ποσά που προέρχονται από το άθροισμα των επί μέρους γραμμών των στηλών Ζ.4., Ζ.5., Ζ.6. και Ζ.7.

ΚΑΤΑΝΟΜΗ ΔΗΜΟΣΙΑΣ ΔΑΠΑΝΗΣ ΠΡΑΞΗΣ

**A.** **Δαπάνες βάσει παραστατικών**: είναι δαπάνες που η πραγματοποίησή τους επιβεβαιώνεται και επαληθεύεται με την προσκόμιση αντίστοιχων παραστατικών και δικαιολογητικών εγγράφων.

**Α.1 Άμεσες δαπάνες** είναι οι δαπάνες που συνδέονται άμεσα με τις εργασίες/ενέργειες/δραστηριότητες που συνθέτουν το φυσικό αντικείμενο της πράξης και εκτελούνται στο πλαίσιο αυτού.

**Α.2 Αγορά εδαφικών εκτάσεων:** συμπληρώνονται οι δαπάνες που αντιστοιχούν στο κόστος για την αγορά (απαλλοτρίωση) των εδαφικών εκτάσεων που απαιτούνται για την εκτέλεση της πράξης.

**Β.** **Δαπάνες βάσει απλοποιημένου κόστους**: είναι οι δαπάνες που δηλώνονται βάσει μεθόδου απλοποιημένου κόστους που έχει προσδιοριστεί με σαφήνεια στην πρόσκληση υποβολής προτάσεων. Για τη δήλωση των δαπανών αυτών δεν απαιτείται η προσκόμιση παραστατικών δαπανών ή ισοδύναμων δικαιολογητικών εγγράφων πραγματοποίησης των δαπανών, αλλά απαιτείται η τεκμηρίωση της υλοποίησης του φυσικού αντικειμένου που αντιστοιχεί στις εν λόγω δαπάνες.

Επιπλέον, επισημαίνεται ότι, οι επιλογές αυτές εφαρμόζονται σε επίπεδο υποέργου. Σε κάθε υποέργο μπορούν να χρησιμοποιηθούν διαφορετική/ές επιλογή/ές, ανάλογα με τον τύπο της δράσης.

Ο Πίνακας: «ΕΠΙΛΟΓΕΣ ΑΠΛΟΠΟΙΗΜΕΝΟΥ ΚΟΣΤΟΥΣ (ΕΑΚ)» ενσωματώνει τα στοιχεία της πρόσκλησης, στην οποία η ΔΑ έχει προσδιορίσει τις κατηγορίες και υποκατηγορίες δαπανών βάσει απλοποιημένου κόστους που μπορούν να χρησιμοποιηθούν στο πλαίσιο της εν λόγω πρόσκλησης, με τις παραμέτρους εφαρμογής τους. Στις κατηγορίες απλοποιημένου κόστους που εφαρμόζονται βάσει ποσοστού, περιλαμβάνεται και το μέγιστο επιτρεπόμενο ποσοστό βάσει της ενωσιακής και σχετικής εθνικής νομοθεσίας. Βάσει των παραμέτρων αυτών, ο Δικαιούχος υπολογίζει τη δημόσια δαπάνη ανά βασική κατηγορία απλοποιημένου κόστους και την ενσωματώνει στον Πίνακα: «ΚΑΤΑΝΟΜΗ ΔΗΜΟΣΙΑΣ ΔΑΠΑΝΗΣ ΠΡΑΞΗΣ». Τέλος, το πεδίο εφαρμογής ανά κατηγορία απλοποιημένου κόστους συμπληρώνεται από τη ΔΑ κατά τον έλεγχο του ΤΔΠ και μεταφέρεται στην Απόφαση Ένταξης.

Ειδικότερα, ανά κατηγορία δαπανών απλοποιημένου κόστους:

**Β.1 Δαπάνες βάσει μοναδιαίου κόστους (Unit Cost):** Συμπληρώνεται από τον Δικαιούχο η δημόσια δαπάνη βάσει μοναδιαίου κόστους. Οι δαπάνες βάσει μοναδιαίου κόστους δηλώνονται και αποζημιώνονται με βάση το μοναδιαίο κόστος για κάθε μονάδα μέτρησης φυσικού αντικειμένου, όπως αυτά έχουν προσδιοριστεί στην πρόσκληση από τη ΔΑ και εμφανίζονται στον Πίνακα «ΕΠΙΛΟΓΕΣ ΑΠΛΟΠΟΙΗΜΕΝΟΥ ΚΟΣΤΟΥΣ». Ο Δικαιούχος, με βάση το φυσικό αντικείμενο της πράξης, υπολογίζει τις μονάδες φυσικού αντικειμένου που θα υλοποιήσει και πολλαπλασιάζοντάς τες με το μοναδιαίο κόστος υπολογίζει τη δημόσια δαπάνη. Εφόσον γίνεται χρήση περισσότερων επιλογών μοναδιαίου κόστους στην πράξη, ο Δικαιούχος υπολογίζει τη συνολική δημόσια δαπάνη, την επιλέξιμη και τη μη επιλέξιμη δημόσια δαπάνη.

**Β.2 Δαπάνες βάσει κατ’ αποκοπή ποσού (Lump Sum)**: Συμπληρώνεται από τον Δικαιούχο το συνολικό ποσό της δημόσιας δαπάνης που θα αποζημιωθεί βάσει του κατ’ αποκοπή ποσού που έχει προσδιοριστεί από τη ΔΑ στην πρόσκληση και εμφανίζεται στον Πίνακα «ΕΠΙΛΟΓΕΣ ΑΠΛΟΠΟΙΗΜΕΝΟΥ ΚΟΣΤΟΥΣ».

Οι δαπάνες βάσει κατ’ αποκοπή ποσού δηλώνονται με την ολοκλήρωση του φυσικού αντικειμένου που αντιστοιχεί στο κατ’ αποκοπή ποσό. Επισημαίνεται ότι, η οποιαδήποτε απόκλιση του εκτελεσθέντος φυσικού αντικειμένου που αντιστοιχεί στο κατ’ αποκοπή ποσό από το προγραμματισθέν, επιφέρει τη μη καταβολή του συνόλου του κατ’ αποκοπή ποσού.

Σε περίπτωση που η ΔΑ ή ο ΕΦ έχει επιλέξει στην πρόσκληση την επιλογή κατ’ αποκοπή ποσού βάσει σχεδίου προϋπολογισμού (draft budget), ο Δικαιούχος δεν συμπληρώνει το ποσό της δημόσιας δαπάνης στην Κατηγορία Β.2. Το ποσό αυτό το συμπληρώνει η ΔΑ κατά την αξιολόγηση της πρότασης, βάσει των προβλεπόμενων στην πρόσκληση.

**Β.3 Κατ’ αποκοπή χρηματοδότηση (Flat Rate Financing):** με βάση τα προβλεπόμενα στην πρόσκληση (υποκατηγορία κατ’ αποκοπή χρηματοδότησης, ποσοστό και άμεσες δαπάνες που αποτελούν τη βάση υπολογισμού του ποσοστού), τα οποία εμφανίζονται στον Πίνακα «ΕΠΙΛΟΓΕΣ ΑΠΛΟΠΟΙΗΜΕΝΟΥ ΚΟΣΤΟΥΣ», ο Δικαιούχος υπολογίζει και συμπληρώνει τη δημόσια δαπάνη για την κατ’ αποκοπή χρηματοδότηση.

**Β.4 Έμμεσες δαπάνες:** με βάση τα προβλεπόμενα στην πρόσκληση (υποκατηγορία έμμεσων δαπανών, ποσοστό και άμεσες δαπάνες που αποτελούν τη βάση υπολογισμού του ποσοστού), τα οποία εμφανίζονται στον Πίνακα «ΕΠΙΛΟΓΕΣ ΑΠΛΟΠΟΙΗΜΕΝΟΥ ΚΟΣΤΟΥΣ», ο Δικαιούχος υπολογίζει και συμπληρώνει το ύψος των έμμεσων δαπανών, δηλαδή τη δημόσια δαπάνη που θα δηλωθεί και θα αποζημιωθεί με το ποσοστό αυτό.

1. **Συνολική Δημόσια Δαπάνη:** Συμπληρώνεται η δημόσια δαπάνη ανά κατηγορίας δαπάνης, ανεξαρτήτως επιλεξιμότητάς της ή πηγής χρηματοδότησης (ΠΔΕ, τακτικός π/υ).
2. **Συγχρηματοδοτούμενη Δημόσια Δαπάνη:** Συμπληρώνεται η δημόσια δαπάνη που είναι επιλέξιμη για συγχρηματοδότηση από το Πρόγραμμα, σύμφωνα με τους εθνικούς και ενωσιακούς κανόνες επιλεξιμότητας δαπανών, ανά κατηγορία δαπάνης. Διευκρινίζεται ότι, για πράξεις που εμπίπτουν στο άρθρο 61 του Καν. 1303/2013, τα καθαρά έσοδα συμπεριλαμβάνονται σε αυτή τη στήλη.
3. **Μη Επιλέξιμη Δημόσια Δαπάνη:** Υπολογίζεται από το σύστημα (ως η διαφορά των πεδίων των στηλών Ζ.11. – Ζ.12.) και αντιστοιχεί στη δημόσια δαπάνη που δεν είναι επιλέξιμη για συγχρηματοδότηση από το Πρόγραμμα σύμφωνα με τους εθνικούς και ενωσιακούς κανόνες επιλεξιμότητας δαπανών, κρίνεται ωστόσο αναγκαία για την υλοποίηση της πράξης.

Το άθροισμα (Πεδίο Ζ.14.) των στηλών Ζ.11. και Ζ.12. ισούται με το άθροισμα της στήλης Ζ.10.

1. **Σχόλια:** Συμπληρώνονται, μεταξύ άλλων οι λόγοι μη επιλεξιμότητας των δαπανών από το Πρόγραμμα και αναφέρεται η δυνατότητα εγγραφής του σχετικού π/υ στο ΠΔΕ βάσει του άρθρου 66 παρ. 3γ του ν.4914/22. Η αιτιολόγηση της δυνατότητα εγγραφής των μη επιλέξιμων δαπανών στο ΠΔΕ βάσει του άρθρου 66, παρ. 3γ του ν.4914/22, όπως ισχύει, αποτυπώνεται στην Απόφαση Ένταξης της πράξης βάσει προκαθορισμένης λίστας τιμών.
2. **Σύνολα:** Υπολογίζεται το άθροισμα των ποσών που δηλώνονται ανά κατηγορία δαπάνης για κάθε στήλη Ζ.10., Ζ.11., Ζ.12.

ΧΡΗΜΑΤΟΔΟΤΗΣΗ ΠΡΑΞΗΣ

1. **Πηγή χρηματοδότησης:** Η πράξη δύναται να χρηματοδοτείται από τις ακόλουθες πηγές:
   1. **Πρόγραμμα Δημοσίων Επενδύσεων (ΠΔΕ)**:

Συμπληρώνονται:

* το συνολικό ποσό που θα επιβαρύνει το ΠΔΕ (στήλη Ζ.16.) και
* το επιλέξιμο ποσό για συγχρηματοδότηση από το Πρόγραμμα (στήλη Ζ.17.).
  1. **Τακτικός Π/Υ**:

Συμπληρώνεται:

* το συνολικό ποσό που θα επιβαρύνει το τακτικό σκέλος του π/υ (στήλη Ζ.16.) και το οποίο θα πρέπει να ισούται με:
* το επιλέξιμο ποσό για συγχρηματοδότηση από το Πρόγραμμα που θα επιβαρύνει το τακτικό σκέλος του π/υ (στήλη Ζ.17.).

Μη επιλέξιμα ποσά για χρηματοδότηση από το Πρόγραμμα, που θα επιβαρύνουν τον τακτικό π/υ, θα συμπεριληφθούν στον Μη Ενισχυόμενο Προϋπολογισμό (πεδίο Ζ.15.6).

* 1. **Συμμετοχή φορέα:**

Συμπληρώνονται:

* το συνολικό ποσό που θα προέλθει από την ίδια συμμετοχή του φορέα (στήλη Ζ.16.) και
* το επιλέξιμο ποσό για συγχρηματοδότηση από το Πρόγραμμα (στήλη Ζ.17.).
  1. **Συνολική Δημόσια Δαπάνη:** Υπολογίζεται το άθροισμα των ποσών που δηλώνονται σε κάθε στήλη Ζ.16., Ζ.17., Ζ.18. και τα οποία πρέπει να ισούνται με τα αντίστοιχα αθροίσματα των στηλών Ζ.10., Ζ.11., Ζ.12. του Πεδίου Ζ.14.
  2. **Ιδιωτική Συμμετοχή:** Συμπληρώνεται το ποσό της ιδιωτικής συμμετοχής που καταβάλλεται, εφόσον απαιτείται, για την εκτέλεση της πράξης.

Στις περιπτώσεις πράξεων επιχειρηματικότητας, αλλά και υποδομών με στοιχεία κρατικής ενίσχυσης, το πεδίο αυτό περιλαμβάνει την ιδιωτική συμμετοχή που αντιστοιχεί στον ενισχυόμενο προϋπολογισμό της πράξης.

* 1. **Μη Ενισχυόμενος Προϋπολογισμός:** Συμπληρώνονται μη επιλέξιμα ποσά είτε συμμετοχής φορέα, είτε τακτικού π/υ, είτε εθνικού ΠΔΕ που είναι διακριτά και δεν απαιτείται να παρακολουθούνται. Επιπλέον, για πράξεις κρατικών ενισχύσεων επιχειρηματικότητας και πράξεις υποδομών με στοιχεία κρατικής ενίσχυσης, συμπληρώνονται τα μη ενισχυόμενα ποσά.

1. **Συνολικό Ποσό:** Συμπληρώνεται το συνολικό ποσό που απαιτείται για την υλοποίηση της πράξης ανά πηγή χρηματοδότησης.
2. **Συγχρηματοδοτούμενη Δημόσια Δαπάνη:** Συμπληρώνεται το ποσό της συγχρηματοδοτούμενης δημόσιας δαπάνης της πράξης ανά πηγή χρηματοδότησης.
3. **Μη Επιλέξιμη Δημόσια Δαπάνη:** Προκύπτει από τη διαφορά των στηλών Ζ.16. και Ζ.17.
4. **Σχόλια:** Συμπληρώνονται σχόλια που δύναται να παραθέσει ο Δικαιούχος, εάν κρίνεται απαραίτητο.
5. **Συνολικό Κόστος Πράξης:** Υπολογίζεται το συνολικό κόστος της πράξης που προκύπτει ως άθροισμα της συνολικής δημόσιας δαπάνης (πεδίο Ζ.15.4 της στήλης Ζ.16.), της ιδιωτικής συμμετοχής (πεδίο Ζ.15.5 της στήλης Ζ.16.) και του μη ενισχυόμενου προϋπολογισμού (πεδίο Ζ.15.6 της στήλης Ζ.16.).
6. **Ποσό Δανείου:** Συμπληρώνεται το ποσό του δανείου που χρησιμοποιείται για την εκτέλεση της πράξης. Στις περιπτώσεις πράξεων κρατικών ενισχύσεων επιχειρηματικότητας δεν συμπληρώνεται το εν λόγω πεδίο, δηλαδή δεν συμπληρώνεται το ποσό δανείου του Δικαιούχου (επιχείρησης).
7. **Φορέας Χορήγησης Δανείου:** Συμπληρώνεται η επωνυμία του φορέα που χορήγησε το δάνειο, μόνο όταν το δάνειο συνάφθηκε με την εγγύηση του Ελληνικού Κράτους (π.χ. δάνειο από την Ευρωπαϊκή Τράπεζα Επενδύσεων). Το πεδίο δεν συμπληρώνεται για πράξεις κρατικών ενισχύσεων επιχειρηματικότητας.

ΕΓΓΡΑΦΗ ΤΗΣ ΠΡΑΞΗΣ Ή ΜΕΡΟΥΣ ΑΥΤΗΣ ΣΤΟ ΠΔΕ (ΠΡΙΝ ΤΗΝ ΕΝΤΑΞΗ ΤΗΣ ΣΤΟ ΠΡΟΓΡΑΜΜΑ)

1. **Έχει εγγραφεί η πράξη ή μέρος αυτής στο ΠΔΕ πριν την ένταξή της στο Πρόγραμμα**; Επιλέγεται ΝΑΙ σε περίπτωση που πράξη ή μέρος αυτής έχει χρηματοδοτηθεί από το ΠΔΕ, κατά την προηγούμενη προγραμματική περίοδο, πριν την ένταξή της στο Πρόγραμμα και ΟΧΙ εάν δεν έχει τύχει άλλης χρηματοδότησης από το ΠΔΕ.

Εάν [η απάντηση είναι] ΝΑΙ, αναφέρατε:

1. **Προηγούμενους κωδικούς ΟΠΣ, από τους οποίους χρηματοδοτήθηκε η πράξη**: Συμπληρώνεται ο/οι Κωδικός/οί ΟΠΣ (MIS), βάσει των οποίων η πράξη έλαβε χρηματοδότηση από το ΠΔΕ.
2. **Τους ενάριθμους και τα ποσά πληρωμής της πράξης**: Συμπληρώνεται ο/οι Κωδικός/οί του ΠΔΕ (ενάριθμος/οι), καθώς και τα ποσά που έχουν πληρωθεί από τον κάθε κωδικό για την πράξη.

Το πεδίο αυτό συμπληρώνεται υποχρεωτικά, εφόσον δεν δηλώνεται Κωδικός ΟΠΣ (MIS) για την πράξη.

## ΚΑΤΑΛΟΓΟΣ ΣΥΝΗΜΜΕΝΩΝ ΕΓΓΡΑΦΩΝ ΠΟΥ ΥΠΟΒΑΛΛΕΙ Ο ΔΙΚΑΙΟΥΧΟΣ

Στα Πεδία 1-5 συμπληρώνονται τα έγγραφα που πρέπει να υποβάλλει ο Δικαιούχος ως συνημμένα στην πρόταση, σύμφωνα με τα οριζόμενα στην πρόσκληση για την υποβολή προτάσεων. Πιο συγκεκριμένα, τα εν λόγω πεδία συμπληρώνονται ως εξής:

1. **Κωδικός:** Συμπληρώνεται ο κωδικός της κατηγορίας του εγγράφου που επισυνάπτεται, βάσει των κωδικοποιημένων στοιχείων του ΟΠΣ και σύμφωνα με τα οριζόμενα στην πρόσκληση.
2. **Περιγραφή εγγράφου:** Συμπληρώνεται ο τίτλος του επισυναπτόμενου εγγράφου.
3. **Υποβληθέν:** Συμπληρώνεται με ✓ εφόσον το έγγραφο επισυνάπτεται στην πρόταση.
4. **Ταυτοποίηση εγγράφου:** Αναφέρεται ο αριθμός πρωτοκόλλου, η ημερομηνία έκδοσης και ο φορέας έκδοσης του εγγράφου, εφόσον προκύπτουν από το συνημμένο έγγραφο.
5. **Σχόλια:** Συμπληρώνονται σχόλια και διευκρινίσεις, εφόσον κρίνεται σκόπιμο.